hotchpotch/miracl-hf-unified huggingface dataset:
স্ত্রীরোগ-সম্বন্ধীয় শল্যচিকিৎসা
স্ত্রীরোগ-সম্বন্ধীয় শল্যচিকিৎসা বা গাইনেকোলজি () বলতে বোঝায় শল্যচিকিৎসার সেই শাখা যাতে স্ত্রী জননতন্ত্রের রোগাদির চিকিৎসা করা হয়। অধিকাংশ স্ত্রীরোগ-সম্বন্ধীয় শল্যচিকিৎসক প্রসূতিবিদ্যাও করে থাকেন তাই এই বিষয়টিকে প্রসূতিবিদ্যা ও স্ত্রীরোগ-সম্বন্ধীয় শল্যচিকিৎসা (Obstetrics and gynaecology) বলা হয়ে থাকে।
দৃশ্যমান বর্ণালী
দৃশ্যমান বর্ণালি বা দৃশ্য বর্ণালি বা আলোক বর্ণালি হচ্ছে তড়িচ্চুম্বকীয় বর্ণালীর সেই অংশ যা মানুষের চোখে দৃশ্যমান অর্থাৎ যা মানুষের চোখ চিহ্নিত করতে পারে। এই তরঙ্গ দৈর্ঘ্য সীমার তড়িচ্চুম্বকীয বিকিরণকে দৃশ্যমান আলো বা শুধু আলো বলে অভিহিত করা হয়। মানুষের চোখ ৩৮০ থেকে ৭৫০ ন্যানোমিটার তরঙ্গ দৈর্ঘ্যে সাড়া দেয়। কম্পাঙ্কে এই সীমা ৭৯০ টেরাহার্জ থেকে ৪০০ টেরাহার্জ পর্যন্ত বিস্তৃত। মানুষের চোখ সর্বোচ্চ প্রায় ৫৫৫ ন্যানোমিটার পর্যন্ত "দেখতে" পারে যা দৃশ্যমান বর্ণালির সবুজ রঙের এলাকায় অবস্থিত। অবশ্য মানুষের চোখ এবং মস্তিস্ক আলাদা করে চিনতে পারে এমন অনেক রঙই দৃশ্যমান বর্ণালিতে নেই। উদাহরণস্বরূপ বলা যায় ঔজ্জ্বল্য পরিবর্তিত রঙ যেমন গোলাপী কিংবা মিশ্র রঙ ম্যাজেন্টা এই বর্ণালিতে অনুপস্থিত কারণ এই রঙগুলি একাধিক তরঙ্গদৈর্ঘ্যের মিশ্রণের ফলে সৃষ্টি হয়।
অনেক প্রজাতির প্রাণির চোখ মানুষের চোখে দৃশ্যমান বর্নালী ছাড়া ভিন্ন তরঙ্গদৈর্ঘ্যে সংবেদনশীল হয়। যেমন মৌমাছির মত অনেক কীটপতঙ্গ অতিবেগুনী আলোতে দেখতে পায় যা ফুলের মধু আহরণে তাদেরকে সহায়তা করে। পাখিরাও অতিবেগুনী আলোতে (৩০০-৪০০ ন্যানোমিটার) দেখতে পায়। কিছু কিছু পাখির যৌন নির্ভর চিহ্ন শুধুমাত্র অতিবেগুনী আলোতে দেখা যায়।
আব্রাহাম
আব্রাহাম বা অব্রাহাম ( ()) বাইবেলে বর্নিত তিন গোষ্ঠীপতির প্রথম বংশধর। তাঁর গল্প বাইবেলের থেকে এর মধ্যে বলা আছে যিনি ইহুদি, খ্রিস্টান এবং ইসলামের বিশিষ্ট ভূমিকা পালন করে।
আব্রাহা্মের গল্প দুই প্রধান বিষয়বস্তু সাফল্য এবং জমি বিষয়ে আবর্তিত হয়েছে।. তিনি তার পিতা বেঁচে থাকতেই এর ঘর ছেড়ে চলে যেতে এবং প্রভু তাকে দেখাতে হবে, যা দেশে স্থায়ীভাবে বসবাস করা প্রভু দ্বারা বলা হয় যখন তাঁর কর্মজীবন শুরু হয়।
কার্তেসীয় স্থানাংক ব্যবস্থা
গণিতে কার্তেসীয় স্থানাংক ব্যবস্থা (প্রতিশব্দ "সমকোণী স্থানাংক ব্যবস্থা"), হল আদিবিন্দু (origin) নামে একটি পূর্বনির্দিষ্ট বিন্দুগামী সমকৈণিক অর্থাৎ পসস্পর সমকোণে অবস্থিত পূর্বনির্দিষ্ট সরলরৈখিক অক্ষগুলি (দ্বিমাত্রিক হলে দুটি, ত্রিমাত্রিক হলে তিনটি) থেকে একই এককে প্রকাশিত লম্বদূরত্ব দ্বারা কোন বিন্দুর অবস্থান বোঝানোর ব্যবস্থা। এই ব্যবস্থায়, বন্ধনীর মধ্য একটি পূর্বনির্দিষ্ট ক্রমে এই দূরত্বগুলির মান লিখে স্থানাঙ্ক প্রকাশ করা হয়। সপ্তদশ শতকে রেনে দেকার্ত এই ব্যবস্থার প্রবর্তন করে ইউক্লিডীয় জ্যামিতিকে বীজগণিতের সঙ্গে সংযুক্ত করে এক গাণিতিক বিপ্লব ঘটান।
গণিতে কোন তথ্যের জ্যামিতিক লেখচিত্র আঁকার জন্য পরস্পরকে ছিন্নকারী একটি উল্লম্ব ও একটি অনুভূমিক রেখা আঁকা হয়। এই রেখা দুইটিকে স্থানাংকের অক্ষ বলে এবং এদের ছেদনবিন্দুকে মূলবিন্দু বলে।
নখ
হাত ও পায়ের আঙুলে সবারই নখ আছে। বিশেষ করে স্তন্যপায়ী বেশিরভাগ প্রাণীদের হাত-পায়ে নখ দেখা যায়। নখ আসলে আমাদের দেহের এক ধরনের মৃতকোষ। এই মৃতকোষ কেরাটিন নামের এক প্রকার প্রোটিন দিয়ে তৈরি হয়। নখ দেখতে সাদা বর্ণের এবং পাতলা। নখ প্রতিদিন তৈরি হয়। প্রতি মাসে ১/৮ ইঞ্চি নখ বড় হয়। পায়ের নখ হাতের নখের তুলনায় ধীরে বড় হয়।
আমাদের দেহে নানা জৈবিক প্রক্রিয়ায় কেরাটিন নামের এই প্রোটিন তৈরি হয়। দেহের এসব কেরাটিন নানান রাসায়নিক প্রক্রিয়ায় এক সাথে হয়ে হাত বা পায়ের নখ হিসেব দেহের বাইরে বের হয়। নখের নিচের নরম ও সংবেদনশীল অংশকে রক্ষায় নখ সাহায্য করা ছাড়াও আরও বেশ কিছু কাজ করে। এক হিসেবে দেখা গেছে, হাত-পায়ের নখ প্রতিবছর গড়ে দুই ইঞ্চি করে বৃদ্ধি পায়। অবশ্য মানুষের বয়স বৃদ্ধির সাথে সাথে নখের বৃদ্ধিও তুলনামুলকভাবে কমে যায়। আবার পায়ের নখের চেয়ে হাতের নখ দ্রুত বৃদ্ধি পায়।
নখ মৃতকোষ হওয়ার কারণে এখানে কোন স্নায়ু কোষ থাকে না। আসলে স্নায়ু কোষের মাধ্যমে আমরা দেহে ব্যথার অনুভূতি পাই। তাই নখ কাটলে আমরা কোন ব্যথা অনুভব করি না। একই কারণে চুল কাটলেও আমরা কোন ব্যথা পাই না।
চিকিৎসা বিজ্ঞানে নখের বেশ গুরুত্ব রয়েছে। চিকিৎসকরা নখের অবস্থা দেখেই তার শরীরের রোগ সম্পর্কে আঁচ করতে পারেন। যেমন, যাদের নখ নীলচে রঙের তাদের সংবহনতন্ত্রে সমস্যা আছে। আবার যাদের নখ ভঙ্গুর তাদের দূর্বল সংবহনতন্ত্র অথবা পুষ্টিগত সমস্যা থাকে। আবার রক্ত, ধমনী, যকৃত বা ফুসফুসের নানা রোগের লক্ষণ নখে ফুটে ওঠে।
নখকে দশ ভাগে ভাগ করা যায়-
বজ্জভূমি
বজ্জভূমি (আধুনিক বাংলায়: "বজ্রের দেশ") ছিল প্রাচীন রাঢ় অঞ্চলের একটি অংশ। অধুনা ভারতের পশ্চিমবঙ্গ রাজ্যের বীরভূম জেলার রুক্ষ পশ্চিমাঞ্চল অতীতে বজ্জভূমি নামে পরিচিত ছিল।
"আচারাঙ্গ সূত্র" নামে একটি প্রাচীন জৈন ধর্মগ্রন্থে রাঢ় অঞ্চলের উল্লেখ পাওয়া যায়। সর্বশেষ (২৪শ) তীর্থঙ্কর মহাবীর ভ্রমণ করতে করতে এই অঞ্চলে উপস্থিত হয়েছিলেন। উক্ত গ্রন্থে এই অঞ্চলটিকে "লাঢ়ার পথহীন দেশ" এবং এই অঞ্চলের অধিবাসীদের দুর্বৃত্ত বলে উল্লেখ করা হয়। তারা মহাবীরের পিছনে কুকুর লেলিয়ে দিয়েছিল। ইতিহাসবিদদের একাংশ মনে করেন, আর্যাবর্তের মানুষ নিজেদের এলাকার বাইরের অঞ্চলগুলির সম্পর্কে পরিচিত ছিল না। সেই কারণেই তারা ওই সব অঞ্চলের অধিবাসীদের সম্পর্কে হীন ধারণা পোষণ করতেন। "বোধায়ন" নামে অপর একটি ধর্মগ্রন্থে এও বলা হয়েছে যে, যাঁরা বঙ্গ রাজ্যে গমন করেন, তাঁদের প্রায়শ্চিত্ত করতে হয়।
বক্রেশ্বর তাপবিদ্যুৎ কেন্দ্র
বক্রেশ্বর তাপবিদ্যুৎ কেন্দ্র পশ্চিমবঙ্গ বিদ্যুৎ উন্নয়ন সমবায় লিমিটেডের অধীনস্থ একটি বিদ্যুৎকেন্দ্র। বর্তমানে এই কেন্দ্রের উৎপাদন ক্ষমতা ৬৩০ মেগাওয়াট। এছাড়াও একটি ৪২০ মেগাওয়াট ক্ষমতাবিশিষ্ট ইউনিট নির্মাণের কাজ চলছে।
বক্রেশ্বর তাপবিদ্যুৎ কেন্দ্রের অবস্থান স্থানাঙ্ক হল: । এটি বীরভূম জেলার চিনপাই ও ভুরকুনা গ্রামপঞ্চায়েত অঞ্চলে অবস্থিত। পানাগড়-মোরগ্রাম সড়কের ধারে বক্রেশ্বর নদের তীরে বক্রেশ্বর মন্দির ও উষ্ণ প্রস্রবণের কিছু দূরে এই বিদ্যুৎকেন্দ্রটি গড়ে উঠেছে। অন্ডাল-সাঁইথিয়া শাখার চিনপাই এই বিদ্যুৎকেন্দ্রের নিকটতম রেলস্টেশন।
প্রতিক্ষেত্রে ২১০ মেগাওয়াট উৎপাদনক্ষমতা সম্পন্ন তিনটি ইউনিট স্থাপিত হয় ১৯৯৯ ও ২০০১ সালে। এই তিনটি ইউনিটের জন্য জাপান ব্যাঙ্ক অফ ইন্টারন্যাশানাল কোঅপরেশন ৮০.৮ মিলিয়ন ইয়েন বা ২,৫২৫ কোটি টাকা ঋণ দেয়। ৩৭ মাসের রেকর্ড সময় প্রথম ইউনিটটি সমাপ্ত হয় ও ১৯৯৯ সালের ১৭ জুলাই চালু হয়। উল্লেখ্য, ২০০-২৫০ মেগাওয়াট বিদ্যুৎকেন্দ্র স্থাপনের জন্য কেন্দ্রীয় বিদ্যুৎ কর্তৃপক্ষের সাধারণ সময় মাপকাঠি ৪৮ মাস।
বক্রেশ্বর বিদ্যুৎ প্রকল্প স্টেজ ২-এর অন্তর্গত নির্মীয়মান দুটি ইউনিটের প্রতিটির উৎপাদন ক্ষমতা ২১০ মেগাওয়াট এবং নির্মাণের আনুমানিক ব্যয় ধার্য হয়েছে ২,০০০ কোটি টাকা।
বক্রেশ্বর নদীতে বাঁধ দিয়ে একটি জলাধার গড়ে তোলা হয়েছে। এই জলাধারটির নাম নীল নির্জন। এই জলাধার থেকে তাপবিদ্যুৎ কেন্দ্রের প্রয়োজনীয় জল সরবরাহ করা হয়। এছাড়া এটি পর্যটকদের কাছেও বিশেষ আকর্ষণীয় স্থান। বক্রেশ্বরের উষ্ণ প্রস্রবণ ও অজস্র মন্দিরকে ঘিরে পর্যটন শিল্প গড়ে উঠেছে।
বক্রেশ্বর তাপবিদ্যুৎ কেন্দ্র বেশ কয়েক বছর ধরেই রাজনৈতিক বিতর্কের কেন্দ্রবিন্দুতে। প্রাথমিকভাবে এই কেন্দ্রটি কেন্দ্রীয় ও রাজ্যসরকারের যৌথ সহযোগিতায় স্থাপনার কথা ছিল। কিন্তু কেন্দ্রীয় অর্থসাহায্য রাজ্যসরকারের প্রচেষ্টা সত্ত্বেও এসে পৌঁছায়নি। ১৯৭৭ সালে যখন বামফ্রন্ট সরকার স্থাপিত হয় তখন বক্রেশ্বর ছিল রাজনৈতিক অস্থিরতার শিকার। এই কারণে মার্কসবাদী নেতারা কেন্দ্রের বিরুদ্ধে এই প্রকল্পের কাজে এগিয়ে না আসার জন্য বিমাতৃসুলভ মনোভাবের অভিযোগ তোলেন। বেশ কয়েকবছর এই প্রকল্পের কাজ আটকে রাখা হয়, কারণ সোভিয়েত ইউনিয়ন এই প্রকল্পের জন্য অর্থসাহায্যে প্রতিশ্রুত হয়েছিল। দীর্ঘ কয়েকবছর সোভিয়েত অর্থের জন্য অপেক্ষা করেও যখন তা এসে পৌঁছায় না, তখন অন্য উপায়ে এই প্রকল্পের কাজ শুরু হয়।
বৈদ্যুতিক আধান
বৈদ্যুতিক আধান বা চার্জ
বৈদ্যুতিক আধান বা তড়িৎ আধান (অনেক সময় শুধু আধান ও বলা হয়)।
এটি হল ইংরেজি শব্দ চার্জ(Charge) এর পরিভাষা।
আধান মূলতঃ অতিপারমাণবিক কণার একটি ধর্ম যা ঐ কণার তড়িৎচুম্বক সম্পর্ক নিয়ন্ত্রণ করে। এক কথায়, পদার্থ সৃষ্টিকারী মৌলিক কণাসমূহের মৌলিক ও বৈশিষ্ট্যমূলক ধর্মকে আধান বা চার্জ বলে। বৈদ্যুতিক আধান দ্বারা আহিত পদার্থ তড়িচ্চুম্বকীয় ক্ষেত্র দ্বারা প্রভাবিত হয় এবং নিজেও তড়িচ্চুম্বকীয় ক্ষেত্র উৎপন্ন করে। কোন আহিত বস্তু এবং একটি তড়িচ্চুম্বকীয় ক্ষেত্রের মধ্যে আপেক্ষিক গতি বা সম্পর্ক তড়িচ্চুম্বকীয় বলের উৎস। অন্যভাবে বলা যায়, আধান হচ্ছে বস্তুর একটি ভৌত গুণ যা কোন তড়িচ্চুম্বকীয় ক্ষেত্রে স্থাপন করলে শক্তি অনুভব করে। বৈদ্যুতিক আধান দুই প্রকার ; যথা ১। ধনাত্নক ও ২। ঋণাত্মক (যথাক্রমে প্রোটন এবং ইলেকট্রন দ্বারা বাহিত)। সমধর্মী আধান পরস্পরকে বিকর্ষণ করে এবং বিপরীতধর্মী চার্জ পরস্পরকে আকর্ষণ করে। কোন বস্তুতে আধানের অনুপস্থিতিতে একটি বস্তুকে নিরপেক্ষ বলা হয়। আবার, বস্তুতে ধনাত্নক ও ঋণাত্মক আধানের সম পরিমান উপস্থিতেও বস্তুটিকে নিরপেক্ষ বলা হয়।
বৈদুতিক আধান অতিপারমানবিক ক্ষুদ্র কণা দ্বারা বাহিত হয়।পরমাণুর কেন্দ্রকে নিউক্লিয়াস বলা হয়। প্রোটন, নিউট্রন এবং ইলেকট্রন হচ্ছে তিনটি অতিপারমানবিক ক্ষুদ্র কণা যা পরমাণু গঠন করে।
ঘর্ষণের ফলে এক বস্তু হতে অন্য বস্তুতে ইলেকট্রন স্থানান্তরিত হয়। তখন বস্তুসমূহ তড়িতাহিত হয়। ইলেকট্রনের চার্জধর্মী আচরণের কারণে বস্তু আধানগ্রস্ত হয়। এভাবে আধানের উৎপত্তি হয়।
পশ্চিমবঙ্গ বিদ্যুৎ উন্নয়ন নিগম লিমিটেড
পশ্চিমবঙ্গ বিদ্যুৎ উন্নয়ন সমবায় লিমিটেড (ডব্লিউবিপিডিসিএল) পশ্চিমবঙ্গ সরকারের অধীনস্থ একটি কোম্পানি। এই সংস্থার প্রধান লক্ষ্য ভারতীয় রাজ্য পশ্চিমবঙ্গে বৈদ্যুতিক শক্তি উৎপাদন বাণিজ্য ও সরবরাহ সুষ্ঠুভাবে পরিচালনা করা। ডব্লিউবিপিডিসিএল-এর প্রধান তাপবিদ্যুৎ কেন্দ্রগুলি হল: কোলাঘাট, বক্রেশ্বর, সাঁওতালদিহি ও ব্যান্ডেল। সাগরদিঘীতে অপর একটি বিদ্যুৎকেন্দ্র নির্মাণের পথে।
কোলাঘাট তাপবিদ্যুৎ কেন্দ্রের সামগ্রিক উৎপাদন ক্ষমতা ১২৬০ মেগাওয়াট। বক্রেশ্বরের দুটি প্ল্যান্টের ক্ষমতা ৬৩০ মেগাওয়াট। ব্যান্ডেল তাপবিদ্যুৎ কেন্দ্র ও সাঁওতালদিহি তাপবিদ্যুৎ কেন্দ্রদুটিকে পশ্চিমবঙ্গের বিদ্যুৎ ক্ষেত্রের পুনর্গঠন প্রক্রিয়ার অঙ্গ হিসেবে ডব্লিউবিপিডিসিএল-এর অন্তর্ভুক্ত করা হয়েছে।
ডব্লিউবিপিডিসিএল পশ্চিমবঙ্গ রাজ্য বিদ্যুৎ পর্ষদ (ডব্লিউবিএসিবি) ও ক্যালকাটা ইলেকট্রিক সাপ্লাই কর্পোরেশন (সিইএসসি) – এই দুই সংস্থার সঙ্গে একযোগে কাজ করে থাকে।
পশ্চিমবঙ্গ রাজ্য বিদ্যুৎ পর্ষদ
পশ্চিমবঙ্গ রাজ্য বিদ্যুৎ পর্ষদ (ডব্লিউএসইবি) একটি সরকারি বিদ্যুৎ নিয়মন পর্ষদ। ১৯৫৫ সালের ১ মে প্রতিষ্ঠিত এই সংস্থা ২০০৭ সালের ৩১ মার্চ পর্যন্ত পশ্চিমবঙ্গে সক্রিয় ছিল। বর্তমানে পুনর্গঠনের পর এই সংস্থা দুটি কোম্পানিতে বিভক্ত: পশ্চিমবঙ্গ রাজ্য বিদ্যুৎ প্রেরণ কোম্পানি (ডব্লিউবিএসইটিসিএল) ও পশ্চিমবঙ্গ রাজ্য বিদ্যুৎ বিতরণ কোম্পানি (ডব্লিউবিএসইডিসিএল)। পশ্চিমবঙ্গ বিদ্যুৎ সংস্কার স্কিম, ২০০৭-এর অধীনে ২০০৭ সালের ১ এপ্রিল থেকে এই বিভাজন কার্যকর হয়েছে।
পশ্চিমবঙ্গ রাজ্য বিদ্যুৎ প্রেরণ কোম্পানি (ডব্লিউবিএসইটিসিএল) পশ্চিমবঙ্গে ৬৬ কেভি, ১৩২ কেভি, ২২০ কেভি ও ৪০০ কেভি বিদ্যুৎ প্রেরণের দায়িত্বে নিযুক্ত। এই সংস্থা ভারত সরকারের বিদ্যুৎ মন্ত্রক থেকে ভারতে ট্রানসমিশন লাইসেন্স হিসেবে ২০০৭-২০০৮ সালের বেস্ট পাওয়ার অ্যাভেলিবিলিটি অ্যাওয়ার্ড (গোল্ড শিল্ড) পেয়েছে।
পশ্চিমবঙ্গ রাজ্য বিদ্যুৎ বিতরণ কোম্পানি (ডব্লিউবিএসইডিসিএল) পশ্চিমবঙ্গে ৩৩ কেভি ও তার থেকে কম বিদ্যুত বিতরণের দায়িত্বে নিযুক্ত। বর্তমানে রাজ্যের বিদ্যুৎ গ্রাহকের সংখ্যা ১ কোটির অধিক। এই সংস্থা বিদ্যুৎক্ষেত্র সংস্কার উদ্যোগ গ্রহণের জন্য পাওয়ার ইন্ডিয়া ২০০৮ একসিলেন্স অ্যাওয়ার্ড পেয়েছে।
পশ্চিমবঙ্গ ভূতল পরিবহণ নিগম
পশ্চিমবঙ্গ ভূতল পরিবহন নিগম (ডব্লিউবিএসটিসি) পশ্চিমবঙ্গের রাজ্যসরকার অধিগৃহীত একটি আধাসরকারি পরিবহন সংস্থা। এই সংস্থা পশ্চিমবঙ্গে বাস পরিবহনের দায়িত্বে নিযুক্ত। এছাড়া ফেরি সার্ভিসের মতো কয়েকটি জলপথ পরিবহনও এই সংস্থার নিয়ন্ত্রণাধীন। ডব্লিউবিএসটিসি বাস পরিবহনের জন্য সারা পশ্চিমবঙ্গে একাধিক ডিপোর মালিকানা উপভোগ করে।
একমুখী বিদ্যুৎ প্রবাহ
তড়িৎ প্রকৌশলের ভাষায় একমুখী তড়িৎ প্রবাহ বা একমুখী বিদ্যুৎ প্রবাহ বা সমক্ষ তড়িৎ (ইংরেজি ভাষায় Direct Current) হচ্ছে তড়িৎ বা বিদ্যুতের সেই ধরনের প্রবাহ যেটি সময়ের সাথে সাথে দিক পরিবর্তন করে না। সাধারণতঃ ব্যাটারি বা বিদ্যুৎ কোষ, তাপযুগল (থার্মোকাপল), সৌরকোষ এবং কম্যুটেটর ধরনের ডায়নামোজাতীয় বৈদ্যুতিক যন্ত্র থেকে পাওয়া যায়। একমুখী বিদ্যুৎ প্রবাহ যেকোন বিদ্যুৎ পরিবাহীর মধ্য দিয়ে প্রবাহিত হতে পারে। এটি অর্ধপরিবাহী (বা সেমি কন্ডাক্টর), অন্তরক (ইন্সুলেটর) এমনকি ইলেক্ট্রন বা আয়ন বীম হিসেবে শূন্যস্থান দিয়েও প্রবাহিত হতে পারে। একমুখী প্রবাহকে প্রথমদিকে "গ্যালভানীয় প্রবাহ" নামেও ডাকা হত।
লাপ্লাস রূপান্তর
গণিতে লাপ্লাস রূপান্তর () বহুল পরিচিত ও ব্যবহৃত একটি সমাকলনীয় রূপান্তর। এটি সাধারণত একটি সাধারণ অন্তরক সমীকরণকে সহজে সমাধানযোগ্য বীজগাণিতিক সমীকরণে রূপান্তর করতে ব্যবহার করা হয়। সংকেত প্রক্রিয়াকরণ, পদার্থবিজ্ঞান, আলোকবিজ্ঞান, তড়িৎ কৌশল, নিয়ন্ত্রণ কৌশল এবং সম্ভাব্যতা তত্ত্বে এর গুরুত্বপূর্ণ ব্যবহার রয়েছে।
লাপ্লাস রূপান্তর ফুরিয়ার রূপান্তরের সাথে সম্পর্কযুক্ত, তবে যেখানে ফুরিয়ে রূপান্তর একটি ফাংশন বা সংকেতকে এর কম্পনের ধরণে বিভক্ত করে, সেখানে লাপ্লাস রূপান্তর তা এর মোমেন্টে বিভক্ত করে। ফুরিয়ে রূপান্তরের মত লাপ্লাস রূপান্তরও অন্তরক ও সমাকলনীয় সমীকরণ সমাধানে ব্যবহৃত হয়।
লাপ্লাস রূপান্তরকে formula_1 দ্বারা চিহ্নিত করা হয়, এটি ফাংশনে "f"("t") ("প্রকৃত") একটি রৈখিক অপারেটর, যার একটি বাস্তব আর্গুমেন্ট "t" ("t" ≥ 0) আছে, যা একে জটিল আর্গুমেন্ট বিশিষ্ট একটি ফাংশনে "F"("s") ("ছবি") রূপান্তরিত করে।
কিংবদন্তি
কিংবদন্তি (ল্যাটিন, legenda, "things to be read") মানুষের কাজের বয়ান যা বক্তা এবং স্রোতা ঊভয়ের দ্বারাই মানবেতিহাসে সংঘটিত বলে মনে করা হয় এবং তাকে কিছু সুনির্দিষ্ট যোগ্যতার অধিকারী হতে হয় যাতে গল্পটির verisimilitude থাকে। কিংবদন্তির সক্রিয় এবং নিষ্ক্রিয় অংশগ্রহণকারিদের কাছে এর এমন কোন অংশ নেই যা "বাস্তবতার" জগতের বাইরের, অত্যন্ত নমনীয় বা পরিবর্তনশীল কিছু ধ্রুবক দ্বারা সংজ্ঞায়িত, যার মাঝে অন্তর্ভুক্ত হতে পারে অলৌকিক ঘটনা যা সত্যিই ঘটেছিল বলে বিশ্বাস করা হয়, প্রতিবোধনের নির্দিষ্ট ঐতিহ্যের মধ্যে যেখানে কিংবদন্তিটির উদ্ভব, এবং যার মধ্যে এটি সময়ের সাথে সাথে পরিবর্তিত হতে পারে, এটাকে তাজা ও জীবন্ত, এবং বাস্তবসম্মত রাখার জন্য। গ্রিম ভাইরা ঐতিহাসিক পটভূমিতে স্থাপিত লোককথাকে কিংবদন্তি বলে সংজ্ঞায়িত করেছেন।
বক্রেশ্বর
বক্রেশ্বর পশ্চিমবঙ্গের বীরভূম জেলার সিউড়ি সদর মহকুমার একটি শহর। পশ্চিমবঙ্গ বিদ্যুৎ উন্নয়ন নিগম লিমিটেডের বক্রেশ্বর তাপবিদ্যুৎ কেন্দ্র এই শহরের নিকটবর্তী।
বক্রেশ্বর শব্দটি এসেছে স্থানীয় বক্রেশ্বর শিবের নামানুসারে। বক্র শব্দটির অর্থ বাঁকা; ঈশ্বর অর্থে ভগবান। পৌরাণিক কাহিনি অনুসারে, সত্যযুগে লক্ষ্মী ও নারায়ণের বিবাহ অনুষ্ঠানে সুব্রত মুণি দেবরাজ ইন্দ্র কর্তৃক অপমানিত হন। ক্রুদ্ধ ঋষির দেহ আটটি বাঁকে বেঁকে যায়। তিনি অষ্টবক্র ঋষি নামে পরিচিত হন। বহুবছর শিবের তপস্যা করে ঋষি সুস্থ হয়ে ওঠেন। বক্রেশ্বর ৫১টি শক্তিপীঠের অন্যতম এবং হিন্দুদের একটি গুরুত্বপূর্ণ তীর্থ। একারনে অজস্র মন্দির গড়ে উঠেছে বক্রেশ্বরে। কথিত আছে এখানের পড়েছে দেবীর ত্রিনয়ন।দেবী এখানে দশভূজা রূপে পুজিত হন। বাংলাদেশের ঢাকেশ্বরী এবং বক্রেশ্বরের দেবীর একই রূপ।
বক্রেশ্বরের স্থানাংক বীরভূমের শুষ্ক পশ্চিমাঞ্চলে অবস্থিত এই অঞ্চলের গড় উচ্চতা ৮৪ মিটার। বক্রেশ্বর নদ এই শহরের ধার দিয়ে প্রবাহিত।
বক্রেশ্বরের অন্যতম প্রধান আকর্ষণ এর উষ্ণ প্রস্রবণগুলি। এই শহরে দশটি উষ্ণ প্রস্রবণ আছে; এগুলি হল – পাপহরা গঙ্গা, বৈতরণী গঙ্গা, খরকুণ্ড, ভৈরবকুণ্ড, অগ্নিকুণ্ড, দুধকুণ্ড, সূর্যকুণ্ড, শ্বেতগঙ্গা, ব্রহ্মাকুণ্ড, অমৃতকুণ্ড। খর, ভৈরব ও সূর্যকুণ্ডের জলের তাপমাত্রা যথাক্রমে ৬৬, ৬৫ ও ৬১ ডিগ্রি সেলসিয়াস। অগ্নিকুণ্ডের তাপমাত্রা ৮০ ডিগ্রি সেলসিয়াস। এই কুণ্ডের জলে সোডিয়াম, পটাসিয়াম, ক্যালসিয়াম, সিলিকেট, ক্লোরাইড, বাইকার্বোনেট ও সালফেট পাওয়া যায়, যা ঔষধিগুণসম্পন্ন। এছাড়াও এই কুণ্ডের জলে রেডিওঅ্যাকটিভ উপাদানও পাওয়া যায়। দুধকুণ্ডের তাপমাত্রা ৬৬ ডিগ্রি সেলসিয়াস। সকালের দিকে এই কুণ্ডের জলে ওজোন ঘনীভূত হয়ে সাদা সরের মতো পদার্থ সৃষ্টি করে।
পশ্চিমবঙ্গ বিদ্যুৎ উন্নয়ন নিগম লিমিটেড (ডব্লিউবিপিডিসিএল)-এর ৩ X ২১০ মেগাওয়াট বক্রেশ্বর তাপবিদ্যুৎ কেন্দ্র ও ডব্লিউবিপিডিসিএল ও ডিসিএল-এর যৌথ উদ্যোগে নির্মীয়মান আরেকটি ২ X ২১০ মেগাওয়াট ইউনিট এখানে সক্রিয়। এগুলি চিনপাইতে পানাগড়-মোরগ্রাম সড়কের ধারে অবস্থিত।
নিকটবর্তী রেলওয়ে স্টেশন হচ্ছে দুবরাজপুর। যা ১০ কিমি দক্ষিণে অবস্থিত।
অন্তরক সমীকরণ
অন্তরক সমীকরণ বা ডিফারেন্সিয়াল ইকুয়েশান হল কোন অজানা ফাংশনের এক বা একাধিক চলক বিশিষ্ট গাণিতিক সমীকরণ যা কিনা ফাংশনটির নিজের মান এবং এর বিভিন্ন অর্ডারের অন্তরকের মানের সাথে সম্পর্কযুক্ত। অন্তরক সমীকরণ প্রকৌশল, পদার্থবিজ্ঞান, অর্থনীতি এবং অন্যান্য অনেক শাখায় গুরুত্বপূর্ণ ভূমিকা পালন করে।
অন্তরক সমীকরণ বিজ্ঞান ও প্রযুক্তির অসংখ্য ক্ষেত্রে ব্যবহৃত হয়; যখন একটি ডিটারমিন্সটিক সিস্টেমে কোন ক্রমাগত পরিবর্তনশীল রাশির (ফাংশনের সাহায্যে মডেলকৃত) সম্পর্ক এবং তাদের পরিবর্তনের হার (অন্তরকের দ্বারা প্রকাশিত) জানা থাকে বা অণুমান করে নেয়া হয়। এর একটি আদর্শ উদাহরণ হল চিরায়ত বলবিদ্যা, যেখানে একটি বস্তুর গতি সময়ের সাথে তার অবস্থান ও বেগের পরিবর্তন দ্বারা বর্ণনা করা হয়। নিউটনের সূত্র ব্যবহার করে ঐ বস্তুটির অবস্থান, বেগ, ত্বরণ এবং এর ওপর ক্রিয়াশীল বিভিন্ন প্রকার বলের মধ্যে সম্পর্ক স্থাপন করা যায় এবং এই সম্পর্ককে সময়ের ফাংশন হিসেবে বস্তুটির অজানা অবস্থানের জন্যে একটি অন্তরক সমীকরণ হিসেবে প্রকাশ করা যায়। বহু ক্ষেত্রে অন্তরক সমীকরণ গতির সূত্র ব্যবহার করে সরাসরি সমাধান করা যায়।
শসা
শসা ("Cucumis sativus") গোর্ড পরিবার কিউকারবিটাসের অন্তর্গত একটি অতি পরিচিত উদ্ভিদ। শসা এক প্রকারের ফল। লতানো উদ্ভিদে জন্মানো ফলটি লম্বাটে আকৃতির এবং প্রায় ১০-১২ ইঞ্চি লম্বা হয়ে থাকে। এর বাইরের রঙ সবুজ। তবে পাকলে হলুদ হয়। ভেতরে সাদাটে সবুজ রঙের হয়, এবং মধ্যভাগে বিচি থাকে। এটি কাচা খাওয়া হয় বা সালাদ তৈরীতে ব্যবহার করা হয়। এর উৎপত্তি ভারতবর্ষে হলেও বর্তমানে পৃথিবীর প্রায় সব জায়গাতেই জন্মে। এটি সাধারণতঃ গরমের সময় বেশি পাওয়া যায়। বেশ কয়েক জাতের শসা রয়েছে। শশা এক রকমের ফল । এটা দেখতে সবুজ রঙের লম্বা আকারের হয়ে থাকে । এই ফলে ক্যালোরির পরিমাণ কম থাকে এবং জলের পরিমাণ বেশি থাকে । খোসা সহ একটি কাচা শশা'র প্রতি ১০০ গ্রামে ক্যালরীর পরিমাণ ২০ কিলো ক্যালরী। বাংলাদেশে শশা প্রধাণত সালাদ হিসেবে ব্যবহৃত হয়।
২০০৯ সালে, গবেষকদের একটি আন্তর্জাতিক দল শশার জিনোম ক্রমানুসারে ঘোষণা করেন।
জেব্রা
জেব্রা হল ইকুইডি ("equidae" - ঘোড়া, গাধা) পরিবারের আফ্রিকান অযুগ্ম-খুর-যুক্ত চতুষ্পদ স্তন্যপায়ী যারা তাদের স্বতন্ত্র সাদা-কালো ডোরার জন্যে পরিচিত। জেব্রার ডোরার এই নকশা প্রত্যেকের জন্যে আলাদা। এরা সামাজিক প্রাণী এবং এদের ছোটো দল থেকে শুরু করে বড় পাল তৈরি করে ঘুরে বেড়ায়। জেব্রা সাধারণতঃ ২-৩ মি (৮ ফুট) লম্বা হয়, ঘাড় পর্যন্ত উচ্চতা ১.২৫-১.৫ মি (৪-৫ ফুট), এবং এদের ওজন ৩০০ কেজি (৯০০ পাউন্ড) হতে পারে। ডোরার পাশাপাশি এদের ঘাড়ে কেশর-সদৃশ খাড়া চুল আছে। ঘোড়া বা গাধার মত জেব্রাকে পোষ মানানো যায় না।
জবা
জবা বা জবা ফুল হল মালভেসি গোত্রের অন্তর্গত একটি চিরসবুজ পুষ্পধারী গুল্ম, যার উৎপত্তি পূর্ব এশিয়াতে। এটি চীনা গোলাপ নামেও পরিচিত।
জবা একটি চিরসবুজ গুল্ম যার উচ্চতা ২.৫-৫ মি(৮-১৬ ফিট) ও প্রস্থ ১.৫-৩ মি(৫-১০ ফিট)। এর পাতাগুলি চকচকে ও ফুলগুলি উজ্জ্বল লাল বর্ণের ও ৫টি পাপড়ি যুক্ত। ফুলগুলির ব্যাস ১০ সেমি(৪ ইঞ্চি) এবং গ্রীষ্মকাল ও শরতকালে ফোটে।
বাগানের গাছ হিসেবে জবাকে গ্রীষ্মমণ্ডল এবং উপগ্রীষ্মমণ্ডল অঞ্চলে সর্বত্র ব্যবহার করা হয়। যেহেতু জবা ১০°সেলসিয়াসের নীচের তাপমাত্রা সহ্য করতে পারে না, তাই নাতিশীতোষ্ণ অঞ্চলে জবা গাছকে গ্রীনহাউসে রাখা হয়। 
জবা গাছের বিভিন্ন রকমের সংকর প্রজাতি আছে, যাদের ফুলের রঙ সাদা, হলুদ,কমলা, ইত্যাদি হতে পারে।
বৈজ্ঞানিক "ক্যারলাস লিনেয়াস" জবার নাম দেন হিবিস্কাস রোসা-সিনেন্সিস। লাতিন শব্দ 'রোসা সিনেন্সিস'-এর অর্থ 'চীন দেশের গোলাপ', যদিও জবার সঙ্গে গোলাপের সম্পর্ক নেই। চীনদেশে এই গাছটি 'zhū jǐn 朱槿' নামে পরিচিত। ভারতীয় উপমহাদেশে জবা গাছ বিভিন্ন ভাষায় বিভিন্ন নামে পরিচিত, যেমন বাংলায় জবা, তামিলে செம்பருத்தி (সেম্বারুথি), হিন্দিতে जवा कुसुम (জবা কুসুম), মালয়লমে ചെമ്പരത്തി (সেম্পারাত্তি), ইত্যাদি।
গাধা
গাধা বা গর্ধভ বৈজ্ঞানিক নাম বা ত্রিপদী নাম "ই. আফ্রিকানাস এসিনাস" ("Equus africanus asinus") "Equidae" বা ঘোড়া পরিবারের একটি অযুগ্ম-খুর-যুক্ত চতুষ্পদ প্রাণী যেটি কালক্রমে গৃহপালিত পশুতে পরিণত হয়েছে।
পাবদা
পাবদা বা পাবদা মাছ (Ompok pabda) এশিয়া উপ মহাদেশের অমপক গনের বিভিন্ন প্রজাতির মাছেদের বোঝায়। বিভিন্ন প্রজাতির মধ্য পড়ে "Silurus pabda", Callichrous pabda, Wallago pabda।
রক্তদান
রক্তদান হল কোন প্রাপ্তবয়স্ক সুস্থ মানুষের স্বেচ্ছায় রক্ত দেবার প্রক্রিয়া। এই দান করা রক্ত পরিসঞ্চালন করা হয় অথবা অংশীকরণের মাধ্যমে ঔষধে পরিণত করা হয়।
উন্নত দেশে বেশিরভাগ রক্তদাতাই হলেন স্বেচ্ছায় রক্তদাতা, যারা সামাজিক দায়বদ্ধতা থেকে রক্তদান করেন। দরিদ্র দেশগুলোতে এ ধরণের প্রতিষ্ঠিত স্বেচ্ছায় রক্তদাতার সংখ্যা বেশ কম, বেশিরভাগ রক্তদাতাই কেবল তাদের পরিচিতজনদের প্রয়োজনে রক্তদান করে থাকেন। বেশির ভাগ রক্তদাতাই সমাজসেবামূলক কাজ হিসেবে রক্তদান করেন, তবে কিছু মানুষ পেশাদার রক্তদাতা, অর্থাৎ তারা অর্থ বা কোন ভাতার বিনিময়ে রক্তদান করে থাকেন। আবার রক্তদাতা তার ভবিষ্যত প্রয়োজনে রক্ত পেতে পারেন। রক্তদান অপেক্ষাকৃত নিরাপদ, তবে কিছু রক্তদাতার যে জায়গায় সূঁচ প্রবেশ করানো হয় সেখানে কালশিরে পড়ে, আবার কেউ কেউ রক্তদানের পর দুর্বলতা অনুভব করেন।
সম্ভাব্য রক্তদাতার রক্ত ব্যবহার যে সব কারণে ঝুঁকিপূর্ণ হতে পারে তার সবকিছুই পরীক্ষা করা হয়। এই পরীক্ষাগুলোর মধ্যে রক্তের মাধ্যমে ছড়ায় এমন রোগ (যেমন এইচআইভি ও ভাইরাল হেপাটাইটিস) এর পরীক্ষা অন্তর্ভুক্ত। রক্তদাতাকে তার চিকিৎসার ইতিহাস জিজ্ঞাসা করা হয় এবং তার একটি সংক্ষিপ্ত শারীরিক পরীক্ষা করা হয় তা নিশ্চিত করার জন্যে যে রক্তদান তার শরীরের জন্যে ক্ষতিকর হবে না। একজন রক্তদাতা কতদিন পরপর রক্তদান করতে পারবেন তা নির্ভর করে তিনি কী দান করছেন তার ওপর এবং যে দেশে রক্তদান সম্পন্ন হচ্ছে সে দেশের আইনের উপর । তবে প্রতি চারমাস অন্তর অর্থাৎ ১২০ দিন পর পর মানবদেহে নতুন রক্ত তৈরি হয়।
গৃহীত রক্তের পরিমাণ ও পদ্ধতি ভিন্ন হতে পারে, তবে সাধারণতঃ ৫০০ মিলিলিটার (অথবা প্রায় ১ ইউএস পাইন্ট)সম্পূর্ণ রক্ত নেওয়া হয়। পরিসঞ্চালনে ব্যবহৃত বেশির ভাগ রক্ত উপাদানই অল্প আয়ু বিশিষ্ট, এবং এ কারণে অপরিবর্তিত সরবরাহ নিশ্চিত করা একটি সবসময়কার সমস্যা।
নেতাজি ইন্ডোর স্টেডিয়াম
নেতাজি ইন্ডোর স্টেডিয়াম কলকাতার একটি ইন্ডোর ক্রীড়াঙ্গন। ১২,০০০ আসনযুক্ত এই স্টেডিয়ামটি ইডেন গার্ডেনস-এর ধারেই অবস্থিত। এখানে বিভিন্ন ক্রীড়া প্রতিযোগিতা ও মেলা অনুষ্ঠিত হয়।
ঘাস
ঘাস বা তৃণ একটি সাধারণ শব্দ যা একধরণের সপুষ্পক উদ্ভিদকে বোঝায়। বিভিন্ন ধরনের ফসল যেমন ধান, গম, ভুট্টা ইত্যাদি ঘাস বা তৃণ জাতীয় উদ্ভিদ। এমনকি বাঁশও ঘাস গোত্রভুক্ত।
যতো রকম গাছ আছে তার ভেতর ঘাসের ভূমিকাই প্রাণিদের জীবনে সবচেয়ে বেশি। ধান গম যব জাতীয় যতরকম দানাশস্য বা সিরিয়াল আছে তার সবই ঘাস শ্রেণির। মধ্যপ্রাচ্যের ক্রিসেন্ট বেল্ট থেকে এ জাতীয় দানা-ঘাস ছড়িয়ে পড়েছে সারা বিশ্বে। এই ঘাস দ্বারা নিয়মিত খাদ্য সরবরাহের সুবিধার কথা ভেবেই হয়তো আমাদের শিকারি পূর্বপুরুষেরা বের হয়ে এসেছেন গুহার অন্ধকার থেকে। হুইস্কি ভদকা বিয়ার জাতীয় নানা ধরণের পানীয় এই ঘাস থেকে তৈরি হতে পারে। কাগজ তৈরি, ঘর ছাওয়া, জ্বালানি, পোষাক, ইন্সুলেশন, কন্সট্রাকশন, লন, খেলার মাঠ বহু জায়গায় ঘাসের নানারকম ব্যবহার দেখতে পাই আমরা। উইমবেলডন টেনিসের সর্বোচ্চ ব্যয়বহুল কোর্ট তৈরি হয় প্রাকৃতিক ঘাস দিয়ে। গতিশীলতার দিক বিবেচনা করে গল্‌ফ কোর্সে ব্যবহার করা হয় ৩ ধরণের ঘাস। টার্গেটের কাছে ‘পুলিং গ্রিন’ এলাকায় যে ঘাস লাগানো হয় তা হয় খুব ছোট যাতে সহজে গড়িয়ে যেতে পারে গল্‌ফ বল।
বরফ ঢাকা তুন্দ্রা অঞ্চল, জলে ডাঙ্গায় পাহাড়ে মরুতে সব জায়গাতেই ঘাস আছে। কচুর লতির মতো রাইজোম আর স্টোলনের মাধ্যমে ঘাসের দ্রুত বিস্তার ঘটে। আর আগুন লাগলে বা লন মোয়িং করলেও ঘাস ধ্বংশ হয় না কারণ যেখান থেকে ঘাসের নতুন পাতা বের হয়, সেই ভাজক কলা অঞ্চল বা মেরিস্টেম থাকে অনেক ক্ষেত্রেই মাটির একটু নিচে। এই অবিনাশিতার সুযোগ নিয়ে ভবিষ্যতে নিশ্চিন্তে বায়োফুয়েল চালিত অতি-আধুনিক লন-মোয়ার ব্যবহার করবে মানুষ, যার দ্বারা কর্তিত ঘাস থেকেই তৈরি হবে বায়ো-ফুয়েল। পৃথিবীর সমগ্র সবুজ অঞ্চলের প্রায় ২০% ঘাস দিয়ে আবৃত। প্রায় ১০ হাজার প্রজাতির ঘাসের সন্ধান পাওয়া গেছে এ যাবৎ কিন্তু এখনও আমাজনের বর্ষাবনে অনেক ঘাসের প্রজাতি অনাবিষ্কৃত রয়ে গেছে।
টিয়া
টিয়া (যা সিট্টাসিনি হিসেবেও পরিচিত) ৩৭২ টি প্রজাতি ও ৮৬ টি গণে বিভক্ত পাখি, যারা সিট্টাসিফর্মিস বর্গের অন্তর্ভুক্ত । টিয়া উষ্ণ ও নিরক্ষীয় অঞ্চলের পাখি। সিট্টাসিফর্মিস বর্গটি তিনটি গোত্রে বিভক্ত: সিট্টাসিডি, ক্যাকাটুইডি, এবং স্ট্রিগোপোইডি। টিয়ারা প্রায় সমগ্র নিরক্ষীয় অঞ্চল জুড়ে বিস্তৃত, এদের কিছু প্রজাতি নাতিশীতোষ্ণ দক্ষিণ গোলার্ধে বসবাস করে। দক্ষিণ আমেরিকা ও অস্ট্রেলিয়ায় সবচেয়ে বেশি টিয়ার দেখা মেলে।
কালো ফিঙে
কালো ফিঙে, ("Dicrurus macrocercus") রাজকীয় কাক হিসেবেও পরিচিত পাখিটি এশিয়ায় বাস করা ড্রঙ্গো পরিবারভুক্ত একটি ছোট্ট গানের পাখি। এটি গ্রীষ্মমন্ডলীয় অঞ্চলের স্থায়ী বাসিন্দা, একে দক্ষিণ-পশ্চিম ইরান থেকে শুরু করে ভারত এবং শ্রীলংকা হয়ে দক্ষিণ চীন ও ইন্দোনেশিয়া পর্যন্ত দেখতে পাওয়া যায়। ফিঙের মাজা কালো রঙ আর দু'ভাগ করা লেজ দিয়ে একে সহজেই চেনা যায়।
জারুল
জারুল (; বৈজ্ঞানিক নাম: "Lagerstroemia" "speciosa") বাংলাদেশের নিম্নভূমির একান্ত অন্তরঙ্গ তরুদের অন্যতম। লেজারস্ট্রমিয়া গণের এই উদ্ভিদ দক্ষিণ এশিয়ার আঞ্চলিক প্রজাতি। এটি মধমাকৃতির পত্রমোচী বৃক্ষ। ম্লানধূসর মসৃণ কাণ্ডবিশিষ্ট জারুল ২০ মিটার পর্যন্ত উঁচু হতে পারে। এর পত্র বৃহৎ, ৬-৮ ইঞ্চি দীর্ঘ, আয়তাকৃতির মসৃণ ও দেখতে গাঢ় সবুজ। এর পাতার পিঠের রঙ ঈষৎ ম্লান। এর পত্রবিন্যাস বিপ্রতীপ। মঞ্জরী অনিয়ত, শাখায়িত, বহুপৌষ্পিক ও প্রান্তিক। জারুলের ফুলের বেগুনি বর্ণ যেমন আকর্ষণীয়, তেমনি শোভন-সুন্দর তার পাঁপড়ির নমনীয় কোমলতা। ছয়টি মুক্ত পাঁপড়িতে গঠিত এর ফুল। যদিও এর রং বেগুনি, তবুও অনেক সময় এর রং সাদার কাছাকাছি এসে পৌঁছায়। এর বৈজ্ঞানিক নাম "লেজারস্ট্রমিয়া স্পেসিওজা"। নামটির প্রথমাংশ এসেছে সুইডেনের অন্যতম তরু অনুরাগী লেজারস্ট্রমের নাম থেকে। স্পেসিওজা ল্যাটিন শব্দ, অর্থ সুন্দর। জারুলের আদি নিবাস চীন, মালয় ও বাংলা-ভারতের জলাভূমি অঞ্চল।
জারুল ভারতীয় উপমহাদেশের নিজস্ব বৃক্ষ। বাংলাদেশ, ভারত ছাড়াও চীন, মালয়েশিয়া প্রভৃতি অঞ্চলে জারুলের সন্ধান মেলে। নিম্নাঞ্চলের জলাভূমিতে এটি ভালোভাবে বেড়ে উঠতে পারে, তবে শুকনো এলাকাতেও এদের মানিয়ে নিতে সমস্যা হয় না। মাঝারি আকৃতির এই বৃক্ষটি শাখা-প্রশাখাময়। এর লম্বাটে পাতাগুলো পত্রদণ্ডের বিপরীতে সাজানো থাকে। এই পাতাঝরা বৃক্ষ শীতকালে পত্রশূণ্য অবস্থায় থাকে। বসন্তে নতুন গাঢ় সবুজ পাতা গজায়। গ্রীষ্মে ফোটে অসম্ভব সুন্দর বেগুনি রঙের থোকা থোকা ফুল।
জারুল ফুলগুলো থাকে শাখার ডগায়, পাতার ওপরের স্তরে। প্রতিটি ফুলের থাকে ছ'টি করে পাঁপড়ি, মাঝখানে পুংকেশরের সাথে যুক্ত হলুদ পরাগকোষ। গ্রীষ্মের শুরুতেই এর ফুল ফোটে এবং শরত পর্যন্ত তা দেখা যায়। 
জারুল কাঠ লালচে রঙের, অত্যন্ত শক্ত ও মূল্যবান। ঘরের কড়ি-বরগা, লাঙল, আসবাবপত্র ইত্যাদি বহুবিধ কাজে জারুল কাঠ সুব্যবহৃত। জারুলের ভেষজ গুণও রয়েছে - জ্বর, অনিদ্রা, কাশি ও অজীর্ণতায় জারুল উপকারী। 
জারুলের "Lagerstroemia indica" নামে ছোট একটি প্রজাতি রয়েছে, যা বৃহত্তর সিলেট ও কিশোরগঞ্জে প্রচুর পরিমাণে দেখা যায়।
জীবনানন্দ দাশের কবিতায় জারুলের সরব উপস্থিতি লক্ষণীয়। তিনি লিখেছেন: এই পৃথিবীর এক স্থান আছে - সবচেয়ে সুন্দর করুণসেখানে সবুজ ডাঙ্গা ভরে আছে মধুকুপী ঘাসে অবিরল,সেখানে গাছের নাম: কাঁঠাল, অশ্বত্থ, বট, জারুল, হিজল।কবি আহসান হাবীব এর স্বদেশ কবিতায়এই ছবিটি চেনা।মনের মধ্যে যখন খুশিএই ছবিটি আঁকিএক পাশে তার জারুল গাছেদুটি হলুদ পাখি,
সমুদ্রদানব
সমুদ্রদানব হচ্ছে সাগরে বাসকারী পৌরাণিক বা কিংবদন্তির প্রাণী, প্রায়ই যাদের বিশাল আকারের অধিকারী বলে বিশ্বাস করা হয়।
জলজ দানবরা বিভিন্ন আকৃতির হতে পারে, যেমন সাগরড্রাগন, সমুদ্রসর্প, অথবা বহু বাহুবিশিষ্ট জীব; তারা পিচ্ছিল বা আঁশযুক্ত হতে পারে, প্রায়ই পানির ধারা নিক্ষেপ করে থাকে। তাদের প্রায়ই জাহাজ আক্রমণকারীরূপে চিত্রিত করা হয়।
বোয়াল
বোয়াল (বৈজ্ঞানিক নাম: "Wallago attu") (ইংরেজি: helicopter catfish) হচ্ছে সিলুরিডে গোত্রের অন্তর্গত একটি ক্যাটফিশ। মালয়েশিয়ায় একে "ইকান তাপাহ" নামে ডাকা হয়, যা কিনা মালয়েশিয়ার তাপাহ শহরের নাম থেকে এসেছে।
এই প্রজাতির মাছের দেহ লম্বা ও পাশে চ্যাপ্টা। দেহ অাঁশহীন। মাথা চ্যাপ্টা এবং দুটি লম্বা ও দুটি খাটো স্পর্শী আছে। এদের দৈর্ঘ্য ২০০ সেন্টিমিটার এবং ওজন ৪৫ কেজিরও বেশি হতে পারে।
বোয়াল মাছ বড় নদী, হ্রদ, পুকুরে পাওয়া যায়। দক্ষিণ এশিয়ার দেশগুলোতে (বাংলাদেশ থেকে ভিয়েতনাম ও ইন্দোনেশিয়া, এমনকি আফগানিস্তানেও) বোয়ালের দেখা মেলে।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে এখনো হুমকির সম্মুখীন নয়।
দানব
দানব অনেক পৌরাণিক বা কিংবদন্তি প্রাণীর যে কোন একটি যাদের সাধারণত কিংবদন্তি বা ভয়াল সাহিত্যে দেখা যায়। ইংরেজি "monster" শব্দটি ল্যাটিন "monstrum" থেকে এসেছে, যার অর্থ শুভাশুভের পূর্বলক্ষণ (omen)
সুরাট
সুরাট ভারতীয় রাজ্য গুজরাটের দ্বিতীয় বৃহত্তম নগরী।
সুরাট লোকসভা কেন্দ্র থেকে প্রাক্তন প্রধানমন্ত্রী মোরারজি দেসাই মোট ৫ বার বিজয়ী হয়েছেন।
কানপুর
কানপুর ভারতীয় রাজ্য উত্তরপ্রদেশের দ্বিতীয় সর্বাধিক(লখনৌ এর পর) তথা দেশের দ্বাদশ জনবহুল নগরী।
১২০৭ খ্রিস্টাব্দে কানহপুরিয়া বংশের রাজা কণ দেও কানপুর গ্রাম প্রতিষ্ঠা করেন, পরে তা কানপুর নামে পরিচিত হয় ।
দেশের অন্যতম প্রযুক্তিক প্রতিষ্ঠান আইআইটি কানপুর এই শহরে অবস্থিত।
শহরটি ভারতের অন্যান্য শহরের সাথে মহাসড়ক , রেল ও আকাশপথে সংযুক্ত।
কানপুর সেন্ট্রাল ও কানপুর আনোয়ারগঞ্জ শহরের মূল রেলস্টেশন।
গ্রীন পার্ক স্টেডিয়াম শহরের মূল ক্রীড়াঙ্গন। আন্তর্জাতিক ক্রিকেট ম্যাচ অনুষ্ঠিত হয় এই মাঠে।
ভাংড়া (নৃত্য)
ভাংড়া (, ; উচ্চারণ আ-ধ্ব-ব:pə̀ŋɡɽaː) ভারত ও পাকিস্তানের পাঞ্জাব অঞ্চলের একটি একটি লোকনৃত্য। বৈশাখী উৎসব উদযাপনের অঙ্গ হিসেবে এই নৃত্যের জন্ম। বর্তমানে শিখ সম্প্রদায় এই নৃত্যকে জাতীয় ও আন্তর্জাতিক দরবারে তুলে ধরে এর জনপ্রিয়তা বৃদ্ধি করেছেন।
বিহু নৃত্য
বিহু ভারতের অসম রাজ্যের একটি লোকনৃত্য। অসমীয়া বিহু লোকসঙ্গীতের সুরে এই নৃত্যানুষ্ঠান হয়।
সিয়াচেন হিমবাহ
সিয়াচেন হিমবাহ হিমালয়ের পূর্ব কারাকোরাম পর্বতমালার অবস্থান অক্ষাংশে ভারত-পাকিস্তান নিয়ন্ত্রণ রেখার ঠিক পূর্বদিকে অবস্থিত। ৭০ কিমি দীর্ঘ কারাকোরামের বৃহত্তম ও পৃথিবীর দ্বিতীয় বৃহত্তম অমেরুপ্রদেশীয় এই হিমবাহটি ভারতের নিয়ন্ত্রণাধীন। ভারত এখানে পৃথিবীর উচ্চতম হেলিপ্যাডটি নির্মাণ করেছে। সমুদ্রপৃষ্ঠ থেকে ২১,০০০ ফুট উঁচুতে এই হিমবাহেই পৃথিবীর উচ্চতম যুদ্ধক্ষেত্রটি অবস্থিত।
সিয়াচেন অঞ্চলের উদ্ভিদ ও প্রাণীকূল এখানকার বিপুল সেনাবাহিনী দ্বারা প্রভাবিত হয়। এখানে কিছু বিরল প্রজাতি, যেমন বাদামি ভাল্লুক হুমকির মুখে আছে এখানকার বিপুল সেনাবাহিনীর কারণে।
পুঁটি
পুঁটি বা পুঁটিমাছ "Cypriniformes" বর্গের "Cyprinidae" গোত্রের অন্তর্গত একটি মিঠাপানির মাছ। এরা সাধারণতঃ আকারে ছোট এবং চ্যাপ্টা আকৃতির হয়। একটি পূর্ণ বয়স্ক পুঁটিমাছ ২৫ সেমি বা ১০ ইঞ্চির চেয়ে ছোট হয়। বাংলাদেশ, ভারত, মালদ্বীপ সহ প্রধানত দক্ষিণ এশিয়া এবং দক্ষিণ-পূর্ব এশিয়ার জলাশয়গুলিতে এদের দেখা মেলে। এদের গায়ে ডোরা, ফোঁটা বা দাগ দেখা যায়। এদের বাংলা নাম পুঁটি থেকে বৈজ্ঞানিক শ্রেণীবিন্যাসে এই প্রজাতিগুলোর "গণ" নাম "Puntius" এসেছে।
"পুঁটিয়াস" গণের মাছ দক্ষিণ এশিয়ায় পাওয়া যায়। পাকিস্তানের পশ্চিমাঞ্চল থেকে দক্ষিণপূর্ব এশিয়া পর্যন্ত পুঁটিয়াস গণের একটাই মাছ পাওয়া যায়। তবে প্রজাতির বৈচিত্র্য পাওয়া যায় বাাংলাদেশ এবং ভারতে। এই অঞ্চলে বিভিন্ন প্রজাতির পুঁটি মাছের দেখা মেলে।
রাজ্য পুনর্গঠন আইন, ১৯৫৬
রাজ্য পুনর্গঠন আইন : রাজ্য পুনর্গঠন কমিশনের সুপারিশগুলিকে কিছু পরিমার্জনা করে ১৯৫৬ খ্রিস্টাব্দে 'রাজ্য পুনর্গঠন আইন'(States Reorganisation Act) পাস হয়। ১)বিহারের পুরুলিয়াকে পশ্চিমবঙ্গের সঙ্গে, হায়দরাবাদ রাজ্যের তেলেঙ্গানা অঞ্চলকে অন্ধ্রপ্রদেশের সঙ্গে যুক্ত করা হয়।
ভারতের জাতীয় প্রতীক
ভারতের জাতীয় প্রতীক সারনাথ অশোকের সিংহচতুর্মুখ স্তম্ভশীর্ষের একটি রূপান্তর।
গৌতম বুদ্ধ যেখানে প্রথম ধর্মপ্রচার করেন এবং প্রথম বৌদ্ধ সংঘ যেখানে স্থাপিত হয়, সেই স্থানটি চিহ্নিত করে রাখার জন্য ভারতসম্রাট মহামতি অশোক একটি সিংহশীর্ষযুক্ত অশোকস্তম্ভ নির্মাণ করান। মূল ভাস্কর্যে দেখা যায়, একটি গোলাকার অ্যাবাকাসের উপর চারটি এশীয় সিংহ পরস্পরের দিকে পিঠ করে বসে আছে; একটি ফ্রিজে হাতি, লম্ফমান ঘোড়া, ষাঁড় ও সিংহের উচ্চ রিলিফ; এগুলি আবার ধর্মচক্র বা অশোকচক্র দ্বারা পরস্পর থেকে বিচ্ছিন্ন। সমগ্র স্থাপত্যটি উলটানো ঘণ্টা আকারবিশিষ্ট একটি পদ্মের উপর স্থাপিত। এই স্থাপত্যটি পালিশকরা একটি একক বেলেপাথর খোদাই করে নির্মিত হয়।
জাতীয় প্রতীকে গৃহীত রূপটিতে চতুর্থ সিংহটি দেখা যায় না (কারণ এটি পিছনে অবস্থিত ও সামনে থেকে দৃষ্টিগোচরে আসে না)। ঘণ্টাকার পদ্মটিও জাতীয় প্রতীকে নেই। সিংহের পায়ের তলায় ফ্রিজটিতে দেখা যায় কেন্দ্রে ধর্মচক্র, ডানদিকে ষাঁড় ও বাঁদিকে লম্ফমান ঘোড়া। বাঁয়ে ও ডানে একদম ধারে অশোকচক্রের দুটি ধার দেখা যায়।
জাতীয় প্রতীকের একটি অবিচ্ছেদ্য অঙ্গ হল অ্যাবাকাসের তলায় দেবনাগরী হরফে খোদিত নীতিবাক্যটি: : "সত্যমেব জয়তে" सत्यमेव जयते (সত্যের জয় অবশ্যম্ভাবী). এটি পবিত্র হিন্দু ধর্মগ্রন্থ বেদের একটি অংশ মুণ্ডক উপনিষদ থেকে গৃহীত।
১৯৫০ সালের ২৬ জানুয়ারি ভারতের জাতীয় প্রতীক গৃহীত হয়। এই দিনই ভারত একটি সাধারণতন্ত্রের মর্যাদা লাভ করেছিল।
ভারত সরকারের দাপ্তরিক নামাঙ্কপত্রে, ভারতীয় মুদ্রায়, ভারতীয় প্রজাতন্ত্রের জাতীয় পাসপোর্টে এবং আরও বহুক্ষেত্রে এই প্রতীক ব্যবহৃত হয়। প্রতীকের অশোকচক্রটি ভারতের জাতীয় পতাকার কেন্দ্রে স্থান পেয়েছে।ভারতের জয়।
গেরাসিম স্তেপানোভিচ লেবেদেফ
গেরাসিম স্তেপানোভিচ লেবেদেফ, মাঝে মাঝে "হেরাসিম স্তেপানোভিচ লেবেদেফ" হিসেবেও উচ্চারিত হয়; (; জন্মঃ ১৭৪৯ – জুলাই ২৭, ১৮১৭), ছিলেন একজন রুশ অভিযাত্রী, ভাষাবিদ, অনুবাদক, সংগীতজ্ঞ এবং লেখক। এছাড়াও তিনি ছিলেন ভারয়তত্ত্ব বিষয়ের পন্ডিত।
প্রথম বাংলা নাটকের রচয়িতা ও পরিচালক গেরাসিম স্তেপানোভিচ লেবেদেফ কলকাতায় "দ্য বেঙ্গলি থিয়েটার" নামে একটি থিয়েটার গড়ে তোলেন। ২৫ নম্বর ডোমটোলাতে একটি বাড়িতে গড়ে উঠে এই থিয়েটার। দ্য ডিজগুয়িজ (The disguise) এর অনুবাদে প্রথম অনুদিত বাংলা নাটকটির নাম "সংবদল"। এটি ১৭৯৫ সালের ২৭ শে নভেম্বর প্রথম প্রদর্শিত হয়। তিনি ভালো ভায়োলিন বাজাতে পারতেন।
কলকাতায় থাকাকালীন তিনি পণ্ডিত গোলক নাথ দাসের নিকট এদেশের ভাষা ও সংস্কৃতি সম্বন্ধে শিক্ষা লাভ করেন, বিশেষত বাংলা ও সংস্কৃত ভাষা ও ভারতচন্দ্র রায়ের কাব্যের সংস্পর্শে আসেন। এদেশে আসার আগেই অবশ্য তিনি কালিদাসের রচনার সাথে পরিচিত ছিলেন। তিনিই প্রথম বাংলার ব্যাকরণ নিয়ে প্রথম চিন্তাভাবনা করেন বলে ধারণা করা হয়ে থাকে।
তার জীবনী নিয়ে মামুনুর রশীদ লেবেদেফ নামের একটি নাটক রচনা করেছেন।
আর্যভট্ট (উপগ্রহ)
আর্যভট্ট ভারতের প্রথম কৃত্রিম উপগ্রহ। এটি প্রাচীন ভারতের বিশিষ্ট বিজ্ঞানী আর্যভট্টের নামাঙ্কিত। ১৯৭৫ খ্রিস্টাব্দের ১৯ এপ্রিল তারিখে কাপুস্টিন ইয়ার থেকে কসমস-৩এম লঞ্চ ভেহিকলের মাধ্যমে সোভিয়েত ইউনিয়ন কর্তৃক উৎক্ষেপিত হয় এই যানটি। ভারতীয় মহাকাশ গবেষণা সংস্থা (ইসরো) মহাকাশবিদ্যা সংক্রান্ত গবেষণার কাজ চালানোর জন্য এই উপগ্রহটি নির্মাণ করেন। ১৯৯২ খ্রিস্টাব্দের ১১ ফেব্রুয়ারি পৃথিবীর বায়ুমণ্ডলে আর্যভট্ট পুনরায় প্রবেশ করে।
দিল্লির লৌহস্তম্ভ
দিল্লির লৌহস্তম্ভ কুতুব মিনার চত্বরে অবস্থিত ৬০০০ কিলোগ্রামের বেশি ওজনের উঁচু একটি স্তম্ভ। যা তার মরচে-নিরোধক ধাতব উপাদানের জন্য বিখ্যাত। ক্ষয়নিরোধী চরিত্রের জন্য পুরাতাত্ত্বিক ও ধাতুবিদ্যা বিশারদেরা দিল্লির লৌহস্তম্ভকে "প্রাচীন ভারতের ধাতুবিদ্যার উন্নতির একটি উল্লেখযোগ্য নিদর্শন" বলে মনে করেন। স্তম্ভটির উপাদানে সমস্তরে আয়রন হাইড্রোজেন ফসফেটের কেলাস থাকায় লোহায় ফসফরাসের মাত্রা অনেক বেশি, যা এই উপাদানে ক্ষয়নিরোধক চরিত্রের জন্য দায়ী। যদিও এই বিষয়ে সন্দেহের প্রচুর অবকাশ রয়েছে, তবুও মনে করা হয়ে থাকে যে, ৪০২ খ্রিস্টাব্দে গুপ্ত সাম্রাজ্যের উদয়গিরিতে এই স্তম্ভটি প্রথম স্থাপিত হয়েছিল। ১২৩৩ খ্রিস্টাব্দে স্তম্ভটিকে দিল্লির বর্তমান অবস্থানে সরিয়ে নিয়ে আসা হয়।
পাদদেশ থেকে স্তম্ভশীর্ষ পর্য্যন্ত ছয় টন ওজনের এই স্তম্ভের দৈর্ঘ্য , যার মধ্যে মাটির তলায় প্রোথিত। ঘন্টাকৃতি স্তম্ভশীর্ষটি উচ্চ ও স্তম্ভশীর্ষটির ভূমি উচ্চতা বিশিষ্ট। স্তম্ভের নীচের অংশের পরিধি এবং ওপরের অংশের পরিধি । দর্শকদের দ্বারা ক্ষতিসাধনের নিরিখে ১৯৯৭ খ্রিস্টাব্দে স্তম্ভের চারপাশেে একটি বেড়াজাল তৈরি করা হয়।
স্তম্ভটির প্রথম অবস্থান সম্বন্ধে বিতর্ক রয়েছে।
বালসুব্রহ্মণ্যম এই স্তম্ভের ধাতব উপাদান বিশ্লেষণ করেন। তাঁর মতে, এই স্তম্ভ প্রথমে মধ্য প্রদেশের বিদিশা নগরীর নিকটে উদয়গিরি গুহাসমূহে অবস্থিত ছিল। স্তম্ভের গায়ে উৎকীর্ণ লিপিতে স্তম্ভটির অবস্থান বিষ্ণুপদগিরিতে বলে উল্লেখ করা হয়েছে। উদয়গিরি গুহাসমূহ দ্বিতীয় চন্দ্রগুপ্তের সঙ্গে সম্পর্কিত এবং গুপ্ত যুগের বিষ্ণু উপাসনার জন্য পরিচিত বলে বিষ্ণুপদগিরি প্রকৃতপক্ষে এই স্থান বলেই মনে করা হয়েছে। এছাড়া উল্লেখ্য যে, মধ্য ভারতে লোহা খননের প্রাচীন ইতিহাস রয়েছে। ত্রয়োদশ শতাব্দীতে দিল্লির সুলতান শামসুদ্দিন ইলতুতমিশ বিদিশা আক্রমণ করে এই স্তম্ভটিকে দিল্লি সরিয়ে নিয়ে যান।
এই স্তম্ভের গায়ে বিভিন্ন সময়ের বেশ কয়েকটি লিপি রয়েছে। এর মধ্যে প্রাচীনতম লেখটি গুপ্ত যুগে ব্রাহ্মী লিপিতে সংস্কৃত ভাষায় উৎকীর্ণ রয়েছে। এই লেখ অনুসারে জানা যায়, এই স্তম্ভ বিষ্ণুর সম্মানে স্থাপিত হয়েছিল। এই লিপিতে চন্দ্র নামক এক রাজার সাহস ও গুণাবলী বর্নিত রয়েছে। কিন্তু কিছু পণ্ডিতের মতে চন্দ্র ও মৌর্য্য সম্রাট চন্দ্রগুপ্ত মৌর্য্য এক ব্যক্তি ছিলেন এবং স্তম্ভটির প্রতিষ্ঠাকাল ৯১২ খ্রিস্টপূর্বাব্দ বলে মনে করেছেন। কিন্তু লেখটির ব্রাহ্মী লিপি ও সংস্কৃত ভাষার চরিত্র বিশ্লেষণ করে স্থির করা হয়েছে, যে এই লেখটি গুপ্ত যুগের এবং রাজা চন্দ্র ও দ্বিতীয় চন্দ্রগুপ্ত একই ব্যক্তি। ১৯০৩ খ্রিস্টাব্দে পণ্ডিত বাঁকে রায় লেখটির বক্তব্য বিশ্লেষণ করেন। তাঁর বিশ্লেষণ থেকে জানা যায় রাজা চন্দ্র বঙ্গ দেশে যুদ্ধ করেন ও সপ্ত সিন্ধু অতিক্রম করে বাহ্লীক দেশ অধিকার করেন। এই স্তম্ভটি তাঁর মৃত্যুর পর বিষ্ণুর সম্মানার্থে বিষ্ণুপদগিরিতে স্থাপিত হয়।
১০৫২ খ্রিস্টাব্দে স্তম্ভের গায়ে উৎকীর্ণ অপর একটি লেখতে তোমর শাসক দ্বিতীয় অনঙ্গপালের উল্লেখ রয়েছে।
দ্য স্টেটসম্যান
দ্য স্টেটসম্যান () ভারতের অন্যতম প্রধান দৈনিক পত্রিকা। পত্রিকাটি ভারতের কলকাতা, নয়াদিল্লি, শিলিগুড়ি ও ভুবনেশ্বর থেকে প্রকাশিত হয়। ১৮৭৫ সালে প্রতিষ্ঠিত এই পত্রিকার প্রধান কার্যালয় কলকাতার চৌরঙ্গি-স্থিত স্টেটসম্যান হাউস। নয়াদিল্লির কনাট প্লেসে অবস্থিত স্টেটসম্যান হাউস এটির জাতীয় সম্পাদনা কার্যালয়। বর্তমানে এই পত্রিকা এশিয়া নিউজ নেটওয়ার্কের সদস্য।
ভারতীয় ময়ূর
ভারতীয় ময়ূর বা দেশি ময়ূর (বৈজ্ঞানিক নাম: "Pavo cristatus") () দেখা যায় মূলত ভারতীয় উপমহাদেশে। বাংলাদেশের ১৯৭৪ ও ২০১২ সালের বন্যপ্রাণী (সংরক্ষণ ও নিরাপত্তা) আইনে এ প্রজাতিটি সংরক্ষিত। প্রজাতিটি ভারতের জাতীয় পাখি।
জনতা পার্টি
জনতা পার্টি ভারতের একটি অধুনা-অবলুপ্ত রাজনৈতিক দল।
এই সংগঠনের প্রতিষ্ঠাতা হচ্ছেন জয়প্রকাশ নারায়ণ ।
ভারতে জরুরি অবস্থার বিরুদ্ধে লড়াই করে ১৯৭৭ সালে এই দলই প্রথম অকংগ্রেসি দল হিসেবে কেন্দ্রে ক্ষমতা দখল করে। মোরারজি দেসাই প্রধানমন্ত্রী হন । ১৯৭৭ থেকে ১৯৮০ পর্যন্ত লোকসভায় সংখ্যাগরিষ্ঠ দল হিসেবে জনতা দল সরকার টিকিয়ে রেখেছিল।
পি. ভি. নরসিমা রাও
পামুলাপর্তি ভেঙ্কট নরসিমা রাও (তেলুগু: పాములపర్తి వెంకట నరసింహారావు) (২৮ জুন, ১৯২১ – ২৩ ডিসেম্বর, ২০০৪) (সাধারণভাবে পি ভি নরসিমা রাও নামে পরিচিত) ছিলেন ভারতীয় প্রজাতন্ত্রের দ্বাদশ প্রধানমন্ত্রী। আধুনিক ভারতের অন্যতম গুরুত্বপূর্ণ এক প্রশাসনের এই নেতা আর্থিক সংস্কার ও জাতীয় নিরাপত্তা সংক্রান্ত একাধিক পদক্ষেপ গ্রহণ করেছিলেন। মুক্ত বাজারের ধারণার প্রবর্তন করে তিনি ভারতকে দেউলিয়া রাষ্ট্রে পরিণত হওয়ার হাত থেকে রক্ষা করেন। আর্থিক ও রাজনৈতিক চরম দুরবস্থার মধ্য দিয়ে সংসদে একটি সংখ্যালঘু সরকারকে সফলভাবে পরিচালনা করার জন্য তাঁকে আধুনিক ভারতের চাণক্য আখ্যা দেওয়া হয়।
ইস্ট বেঙ্গল রেজিমেন্ট
ইস্ট বেঙ্গল রেজিমেন্ট, বাংলাদেশ সেনাবাহিনীর একটি পদাতিক রেজিমেন্ট।
ব্রিটেন-এর নিকট থেকে ভারতের স্বাধীন হওয়ার ফলশ্রুতিতে ১৯৪৮ সালের ১৫ই ফেব্রুযারী এই বাহিনী গঠিত হয়। স্বাধীনতার চুক্তি মোতাবেক, মুসলিম জনগণকে আলাদা রাষ্ট্র পাকিস্তান দেওয়া হয়, যা পূর্ব পাকিস্তান ও পশ্চিম পাকিস্তান নিয়ে গঠিত হয়। নতুন পাকিস্তান সেনাবাহিনী গঠিত হয়েছিল প্রধানত দেশের পশ্চিমাংসের মানুষের সমন্বয়ে। পরবর্তীতে পূর্বাংশেও একটি রেজিমেন্ট গঠন করার প্রয়োজনীয়তা দেখা দিলে, বিহার রেজিমেন্ট-এর বাঙালি সৈনিকদের দুটি কোম্পানির সমন্বয়ে ইষ্ট বেঙ্গল রেজিমেন্ট-এর ১ম ব্যাটেলিয়ন গঠন করা হয়। এর কিছুকাল পরেই ২য় ব্যাটেলিয়ন গঠন করা হয়। ১৯৪৮ থেকে ১৯৭১ সাল পর্যন্ত মোট ৮টি ব্যাটেলিয়ন গঠন করা হয়, যার মধ্যে ৫ম, ৬ষ্ঠ ও ৭ম ব্যাটেলিয়ন পশ্চিম পাকিস্তানে গঠন করা হয়।
১৯৭১ সালের মার্চ মাসে, পূর্ব পাকিস্তানের জনগণের উপর সামরিক হামলার প্রতিক্রিয়া সরূপ ইষ্ট বেঙ্গল রেজিমেন্টের পাঁচটি ব্যাটেলিয়ন বিদ্রোহ করে এবং বাংলাদেশের স্বাধীনতা যুদ্ধের সূচনা করে। প্রথমে ইস্ট বেঙ্গল রেজিমেন্টকে নিয়েই স্বাধীনতা যোদ্ধাদের বাহিনী গঠিত হয়, যা মুক্তিবাহিনী নামে পরিচিত হয়। পরবর্তীতে পশ্চিম পাকিস্তানে রয়ে যাওয়া অংশকে প্রতিস্থাপন করতে অন্যান্য ইউনিট গড়ে তোলা হয়। বাংলাদেশের স্বাধীনতার পর এদের নিয়েই নতুন সেনা বাহিনী গঠন করা হয়। অবশ্য ৭ম ব্যাটেলিয়ন ৪৪তম ব্যাটেলিয়ন হিসাবে পাকিস্তান সেনা বাহিনীর ফ্রন্টিয়ার্স ফোর্স রেজিমেন্টে একত্রীভূত হয়, যারা ১৯৭১ সালে ১০ম ব্যাটেলিয়ন গঠনে নেতৃত্ব দিয়েছিল।
ইষ্ট বেঙ্গল রেজিমেন্ট সেনাবাহিনীর সবচেয়ে বড় সৈন্য বিন্যাস । ১৫টি পদাতিক ব্রিগেডেই এই রেজিমেন্টের ব্যাটেলিয়ন আছে। এই রেজিমেন্ট বিদেশে শান্তি-রক্ষায় বাংলাদেশের অঙ্গীকারও বাস্তবায়ন করছে, যা বাংলাদেশকে জাতিসঙ্ঘ শান্তি মিশনের সবচেয়ে বড় অবদানকারী হিসেবে প্রতিষ্ঠিত করেছে।
কম্প্রিহেনসিভ নিউক্লিয়ার-টেস্ট-ব্যান ট্রিটি
কম্প্রিহেনসিভ নিউক্লিয়ার-টেস্ট-ব্যান ট্রিটি (ইংরেজী:Comprehensive Nuclear-Test-Ban Treaty) সংক্ষেপে সিটিবিটি (ইংরেজী: CTBT) সামরিক ও অসামরিক ক্ষেত্রে যাবতীয় পারমানবিক পরীক্ষার উপর নিষেধাজ্ঞা জারি করেছে। ১৯৯৬ সালের ১০ সেপ্টেম্বর রাষ্ট্রসংঘের সাধারণ সভায় এই চুক্তি গৃহীত হয়। তবে এখনও এটি কার্যকর করা হয়নি।
আমেরিকান সোসাইটি ফর মেক্যানিক্যাল ইঞ্জিনিয়ার্স
আমেরিকান সোসাইটি ফর মেক্যানিক্যাল ইঞ্জিনিয়ার্স ("American Society of Mechanical Engineers" - "ASME"') (এএসএমই) একটি পেশাদার সংগঠন, বিশেষতঃ প্রকৌশল বিদ্যার যন্ত্র প্রকৌশল বিষয়ক। 
আলেকজান্ডার লাইমান হলি, হেনরি রসিটের ওয়ার্থিংটন, জন এডিসন সুইট এবং ম্যাথিয়াস এন. ফর্নি অসংখ্য বয়লারের প্রেসার ভেসেলের বিকল হয়ে যাওয়ার পরিপ্রেক্ষিতে ১৮৮০ সালে এএসএমই (ASME) প্রতিষ্ঠা করেন। এই সংগঠনটি যন্ত্রপাতির জন্যে নিয়ম-কানুন আর আদর্শ তৈরি করে থাকে। এএসএমই এর প্রকাশনালয় এএসএমই প্রেস পৃথিবীর অন্যতম বৃহৎ কারিগরি প্রকাশনা সংস্থা, এই সংগঠন প্রতি বছর বহু সংখ্যক কারিগরি সম্মেলন, শত শত পেশাদারী উন্নয়ন কোর্স পরিচালনা এবং অনেক শিক্ষামূলক কার্যক্রমের ব্যয়ভার বহন করে থাকে।
ভারতীয় পাত
ভারতীয় পাত একটি ভূত্বকীয় পাত যা আদিতে গন্ডোয়ানাল্যান্ড মহাদেশের অংশ ছিল এবং পরে উক্ত মহাদেশ থেকে বিচ্ছিন্ন হয়ে যায়। ৫০ থেকে ৫৫ মিলিয়ন বছর আগে এটি অস্ট্রেলীয় পাতের সঙ্গে মিশে যায়। বর্তমানে এটি ইন্দো-অস্ট্রেলীয় পাতের অংশ এবং ভারতীয় উপমহাদেশ ও ভারত মহাসাগরের তলদেশে স্থিত একটি বেসিনে অংশ এই পাতের উপর অবস্থিত।
২০০৪ সালের ডিসেম্বর ২৬ তারিখে ভারত মহাসাগরে ৯.৩ মাত্রার যে ভূমিকম্পটি হয়, তার কারণ হিসাবে চিহ্নিত করা হয়েছে ভারতীয় পাতকে। পূর্ব ভারত মহাসাগরে ভারতীয় পাতটি বর্মী পাতের তলায় আঘাত হানছে (বছরে ৬ সেমি হারে)। ইন্দো-অস্ট্রেলীয় ও ইউরেশীয় পাতের মিলনস্থলে সুন্দা খাতের সৃষ্টি হয়েছে। এই জায়গার ভূমিকম্পের কারণ হলো এই খাতের সাথে আড়াআড়িভাবে কোনো ভূত্বকীয় পাত আঘাত করা। আরেকটি কারণ হলো এই খাতের পূর্বদিকের অংশ থেকে খাত বরাবর সাগর তলদেশ স্থানান্তরিত হওয়া।
অন্যান্য বৃহৎ ভূমিকম্পের মতোই ২০০৪ সালের ২৬শে ডিসেম্বরের ভূমিকম্পের কারণ ছিলো ভূত্বকীয় পাতের চাপ সৃষ্টি হওয়া। প্রায় ১০০ কিলোমিটার অংশ জুড়ে ভাঙন সৃষ্টি হওয়া। এই ভাঙনের ফলে পাতটির প্রায় ১৬০০ কিলোমিটার অংশ পিছল যায়। ভূচ্যুতির অংশটি ১৫ মিটার সরে যায় ও সাগরের তলদেশ প্রায় কয়েক মিটার উপরে উঠে আসে। এর ফলশ্রুতিতে সুনামির সৃষ্টি হয়।
আন্দামান দ্বীপপুঞ্জ
আন্দামান দ্বীপপুঞ্জ (Hindi: अण्डमान द्वीप समूह, ) বঙ্গোপসাগরের বুকে অবস্থিত একটি সামুদ্রিক দ্বীপপুঞ্জ। এটি ভারতীয় কেন্দ্রশাসিত অঞ্চল আন্দামান ও নিকোবর দ্বীপপুঞ্জের একটি অংশ। পোর্ট ব্লেয়ার এই দ্বীপপুঞ্জের প্রধান বসতাঞ্চল এবং সমগ্র কেন্দ্রশাসিত অঞ্চলটির প্রশাসনিক কেন্দ্র। আন্দামান দ্বীপপুঞ্জের দ্বীপগুলিকে দুটি জেলায় ভাগ করা হয়েছে যথা উত্তর ও মধ্য আন্দামান জেলা এবং দক্ষিণ আন্দামান জেলা।
বিভিন্ন ঐতিহাসিকদের মতে "আন্দামান" শব্দটির উৎপত্তি সংস্কৃত, হনুমান শব্দটির মালয় রূপ "হন্ডুমান" এবং হন্ডুমান থেকেই আন্দামান শব্দটির উৎপত্তি
সালোয়ার-কামিজ
সালোয়ার-কামিজ দক্ষিণ এশিয়ার মানুষের মধ্যে সুপ্রচলিত একটি পোষাক। এই ঐতিহ্যবাহী পোষাক নারী-পুরুষ উভয়েই পড়ে থাকেন। এটি পাকিস্তানের জাতীয় পোষাক। সালোয়ার হল পাজামার মত একটি পোষাক, আর কামিজ এক ধরণের ঢিলা কুর্তা। আফগানিস্তান ও পাকিস্তানে নারী-পুরুষ উভয়েই পোষাকটি পরিধান করেন। তবে বাংলাদেশ, ভারত এবং শ্রীলঙ্কায় এটি মূলতঃ মেয়েদের পোষাক।
ধুতি
ধুতি ভারতে পুরুষদের একটি ঐতিহ্যবাহী পোষাক। ভারতের বিভিন্ন ভাষায় এটি ভিন্ন ভিন্ন নামে পরিচিত: যেমন হিন্দীতে ধোতি, অসমিয়াতে সুরিয়া, তামিলে ভাইত্তি বা ভেসতি, মরাঠিতে ধুতার, পঞ্জাবিতে লাছা আর তেলেগুতে পানছা। এটি সাধারণতঃ সেলাইবিহীন ৭ হাত লম্বা চতুঃষ্কোণ একখন্ড কাপড়, কোমড় ও পা জড়িয়ে থাকে এবং কোমড়ের কাছে গিঁট দিয়ে রাখা হয়।
উত্তর ভারতে ধুতি কোর্তা সহযোগে পরিধান করা হয় এবং এই সজ্জাকে পুব অঞ্চলের লোকেরা সাধারণভাবে "ধুতি-কোর্তা" বা ;ধুতি-পাঞ্জাবি" বলে থাকে। লুঙ্গিও ধুতির মত একটি পোষাক, তবে তা সাধারণ দৈনন্দিন ব্যবহারে পড়া হয়।
আব্দুল মুবীন
জেনারেল মো. আব্দুল মুবীন হলেন বাংলাদেশ সেনা বাহিনীর একজন কর্মকর্তা, যিনি ১৫ জুন ২০০৯ হতে ২০১২ সালের ২৪ জুন পর্যন্ত সেনা প্রধান হিসেবে দায়িত্ব পালন করেছেন।
কর্ণাটকের চলচ্চিত্র
কর্ণাটকের চলচ্চিত্র ভারতীয় রাজ্য কর্ণাটকের কন্নড়ভাষী চলচ্চিত্র শিল্প। এই শিল্প সাধারণভাবে স্যান্ডেলউড নামে পরিচিত। কন্নড় ছাড়াও টুলু ও কোঙ্কনিতে কিছু কিছু চলচ্চিত্র এই রাজ্যে নির্মিত হয়।
মালয়ালম চলচ্চিত্র
কেরলের চলচ্চিত্র (বা মালয়ালম চলচ্চিত্র) বলতে বোঝায় ভারতের কেরল রাজ্যে নির্মিত মালয়ালমভাষী চলচ্চিত্র। শিল্পগুণের বিচারে কেরলের চলচ্চিত্র ভারতীয় চলচ্চিত্র জগতে গুরুত্বপূর্ণ স্থানের অধিকারী। সাধারণত মালয়ালম চলচ্চিত্রে সামাজিক ও পরিচিত ইস্যুগুলি প্রতিফলিত হয়। এই চলচ্চিত্র বলিউডের তুলনায় অনেক বেশি বাস্তববোধসম্পন্ন। ভারতে প্রযোজিত প্রথম থ্রিডি চলচ্চিত্র , "মাই ডিয়ার কুট্টিচাতান" মালয়ালম ভাষায় নির্মিত হয়। এই ভাষায় নির্মিত প্রথম সিনেমাস্কোপ চলচ্চিত্র হল "তাচোলি অম্বু"। এই সকল চলচ্চিত্র নির্মিত হয় নবোদয় স্টুডিওতে, যেটি মালয়ামল চলচ্চিত্র জগতে ঐতিহ্যমণ্ডিত এক স্থানের অধিকারী। মালয়ালম চলচ্চিত্র কেরলের অধিবাসীদের বিনোদনের সর্বাপেক্ষা জনপ্রিয় মাধ্যম।
মারাঠি চলচ্চিত্র
মারাঠি চলচ্চিত্র ( মারাঠি: मराठी चित्रपट, মরাঠি চিত্রপট) ভারতের মারাঠিভাষী চলচ্চিত্র শিল্প। এটি দেশের অন্যতম প্রাচীন স্থানীয় চলচ্চিত্র শিল্প। মারাঠি ভাষাইয় প্রথম সবাক চলচ্চিত্র ছিল "অযোধ্যেচা রাজা"। প্রভাত ফিল্মস প্রযোজিত এই ছবিটি মুক্তি পায় ১৯৩২ সালে; অর্থাৎ, প্রথম হিন্দি সবাক চলচ্চিত্র "আলম আরা" মুক্তি পাবার ঠিক একবছর পর। সাম্প্রতিক বছরগুলিতে মারাঠি চলচ্চিত্রের সমৃদ্ধি ঘটেছে। ভারতের মহারাষ্ট্র রাজ্যের রাজধানী মুম্বাই শহরে এই শিল্পের মূল কেন্দ্র অবস্থিত।
তামিল চলচ্চিত্র
তামিল চলচ্চিত্র (বা তামিলনাড়ুর চলচ্চিত্র, তামিল চলচ্চিত্র শিল্প বা চেন্নাই চলচ্চিত্র শিল্প নামেও পরিচিত) দক্ষিণ ভারতীয় রাজ্য তামিলনাড়ুর চেন্নাই-ভিত্তিক তামিলভাষী চলচ্চিত্র নির্মাণশিল্প। এই শিল্পের মূল কেন্দ্র চেন্নাইয়ের কোডামবক্কম অঞ্চল। এই কারণে সাধারণভাবে এই চলচ্চিত্র শিল্পকে কলিউড নামে অভিহিত করা হয় (তামিল: கோலிவுட் ""), যা "কোডামবক্কম" ও "হলিউড" শব্দদুটির মিশ্রণ।
১৯১৬ সাল থেকে চেন্নাইয়ে নির্বাক চলচ্চিত্র নির্মাণ শুরু হয়। ১৯৩১ সালে "কালিদাস" চলচ্চিত্রটির মাধ্যমে শুরু হয় তামিল সবাক চলচ্চিত্রের যাত্রা। ১৯৩০-এর দশকের শেষদিকে মাদ্রাজের প্রাদেশিক আইনসভা বিনোদন কর আইন ১৯৩৯ পাস করে। ভারতের চলচ্চিত্র শিল্পে তামিলনাড়ুর সিনেমার বিশেষ অবদান রয়েছে। বিংশ শতাব্দীতে তামিল ছাড়াও অন্যান্য চলচ্চিত্র শিল্পের কেন্দ্র হয়ে দাঁড়ায় চেন্নাই। এগুলির মধ্যে শ্রীলঙ্কার চলচ্চিত্রও অন্যতম। আবার তামিলভাষী চলচ্চিত্র নির্মিত হতে থাকে অন্য দেশেও।
আজ তামিল চলচ্চিত্র শ্রীলঙ্কা, সিঙ্গাপুর, কোরিয়া, মালয়েশিয়া, মরিশাস, দক্ষিণ আফ্রিকা, পশ্চিম ইউরোপ, উত্তর আমেরিকা ও অন্যান্য তামিল জাতি অধ্যুষিত পৃথিবীর নানা অংশে প্রদর্শিত হয়ে থাকে।
তেলুগু চলচ্চিত্র
তেলুগু চলচ্চিত্র বা অন্ধ্রপ্রদেশের চলচ্চিত্র (তেলুগু: తెలుగు సినీపరిశ్రమ) ভারতের তেলুগু চলচ্চিত্র শিল্প।
বাৎসরিক চলচ্চিত্র নির্মাণের সংখ্যা অনুযায়ী এই চলচ্চিত্র শিল্প পৃথিবীতে বৃহত্তম এবং পরিকাঠামোর দিক থেকে দ্বিতীয় বৃহত্তম। ভারতে সর্বাধিক সংখ্যক সিনেমাহল অন্ধ্রপ্রদেশ রাজ্যেই অবস্থিত। হায়দ্রাবাদ শহরের আইম্যাক্স একাধিক বিশ্বরেকর্ডের অধিকারী।
তেলুগু সিনেমা ডিরেক্টরি
গোদাবরী নদী
গোদাবরী নদী (মারাঠি:गोदावरी,তেলুগু:గోదావరి) দক্ষিণ ভারতের একটি পশ্চিমবাহিনী নদী। এই নদীর অববাহিকা ভারতের বৃহত্তম নদী অববাহিকাগুলির অন্যতম। মহারাষ্ট্র রাজ্যের নাসিক জেলার ত্র্যম্বকে এই নদীর উৎপত্তি। দাক্ষিণাত্য মালভূমির উপর দিয়ে প্রবাহিত হয়ে অতঃপর এই নদী অন্ধ্রপ্রদেশের পূর্ব গোদাবরী জেলার রাজামুন্দ্রির কাছে বঙ্গোপসাগরে পতিত হয়েছে।
মহানদী নদী
মহানদী নদী (ওড়িয়া : ମହାନଦୀ ) পূর্ব-মধ্য ভারতের একটি প্রধান নদী। এই নদীর অববাহিকার আয়তন ১৪০,০০০ বর্গকিলোমিটার ও নদীটির দৈর্ঘ্য ৮৮৫ কিলোমিটার। বেসিনটি ছত্তিসগঢ়, ওড়িশা, ঝাড়খণ্ড ও মহারাষ্ট্র জুড়ে অবস্থিত।
"The Imperial Gazetteer of India"-William Hunter, 1901 
"The Encyclopedia Britannica"-1911 Ed.
"The Columbus Encyclopedia"
রাজহাঁস
রাজহাঁস বা রাজহংস (Anseriformes) (আন্সারিফর্মিস) বর্গের অ্যানাটিডি গোত্রের বৃহত্তম একদল সদস্য। সাধারণত তিনটি গণের সদস্যদের রাজহাঁস বলে অভিহিত করা হয়: "আন্সের" (ধূসর রাজহাঁস), "ব্রান্টা" (কালো রাজহাঁস) and "চেন" (সাদা রাজহাঁস)। কিছু হাঁসকে অনেকসময় রাজহাঁস বলে অভিহিত করা হয়, যেমন কয়েক প্রজাতির চখাচখির (shelducks) নামের সাথে রাজহাঁস জুড়ে দেওয়া হয়েছে। এছাড়া মরালরা (swan) রাজহাঁস ও সাধারণ হাঁসের তুলনায় যথেষ্ট বড়। এরা রাজহাঁস নয়, তবে এদের দূর আত্মীয়।
হাঁস শব্দটি এসেছে সংস্কৃত হংস থেকে। বৃহদাকার হাঁস বলে এর নাম রাজহংস। সংস্কৃত হংস ও ল্যাতিন "অ্যানসা" শব্দদুটি একই উৎস হতে এসেছে। অ্যানসা মানে "হাঁসের গলার মত বাঁকানো ফাঁস"। অ্যানসেরিফর্ম মানে "হংসপ্রতিম" বা "হাঁসের ন্যায়"। রাজহাঁস বিশাল আকৃতির হয় এবং মাথায় হালকা মুকুট ধরনের থাকে। এরা আকারে যেমন বড় এদের গলা ও বেশ বড়।
এরা সাধারণ হাঁসের মত শব্দ করেনা, মানুষকে তাড়া করতে দেখা যায় ও দল বেধে চলা ফেরা করে। রাজহাঁস দম্পতি সাধারণত সারাজীবনের জন্য জোট বাঁধে, তবে কখনো কখনো প্রজনন অক্ষমতার বা বাসা বাঁধতে ব্যর্থতার কারণে এদের বিচ্ছেদও ঘটতে পারে। এরা এক এক বারে তিন থেকে আটটি ডিম পাড়ে।
শার্ট
শার্ট (ইং: Shirt) ঊর্ধ্বাঙ্গের পরনের একটি পোষাক। প্রকৃতপক্ষে শার্ট ছিল কেবলমাত্র পুরুষদের পরিধেয় একটি অন্তর্পোষাক। পরে আমেরিকান ইংরেজিতে সকল প্রকার ঊর্ধ্বাঙ্গের পরিধেয় শার্ট নামে অভিহিত হতে থাকে। এমনকি সোয়েটার, কোট বা ব্রাসিয়ারের মতো পোষাকও শার্ট হিসেবে আখ্যা পায়। মহিলাদের পোষাকটি টপ নামে অভিহিত হয়। ব্রিটিশ ইংরেজিতে শার্ট বলতে বিশেষত কলার, কাফযুক্ত স্লিভ ও বোতাম দ্বারা লম্বভাবে খোলার যোগ্য এক পোষাককে চিহ্নিত করা হয়। এই পোষাকটি আমেরিকান ইংরেজিতে বটন শার্ট বা ড্রেস শার্ট নামে পরিচিত।
কোকিল
কোকিল "কুকুলিডি" (Cuculidae) গোত্রের অন্তর্গত একদল পাখি। পৃথিবীব্যাপী কোকিলের প্রায় ২৬টি প্রজাতির খোঁজ পাওয়া গেছে। অধিকাংশ কোকিল লম্বা ও সরু গঠনবিশিষ্ট, এদের সামান্য বাঁকানো ঠোঁট, লম্বা লেজ এবং দীর্ঘ চোখা ডানা রয়েছে। উভয় পায়েই সামনে ও পেছনের দিকে দুটি করে আঙুল বিদ্যমান। অধিকাংশ কোকিল বৃক্ষচর, তবে বেশ কয়েক প্রজাতির ভূচর কোকিলের খোঁজ পাওয়া গেছে। এরা মরু ও মেরু অঞ্চল বাদে প্রায় সমগ্র পৃথিবীজুড়ে বিস্তৃত; বিষুবীয় অঞ্চলে এদের উপস্থিতি প্রকট। বেশ কিছু প্রজাতি আবার স্বভাবে পরিযায়ী। পোকামাকড়, শুককীট ইত্যাদি এদের মূল খাদ্য। এছাড়া ফলমূলও খায়।
কোকিল বাংলার একটি সুপরিচিত পাখি। এদের চমৎকার গান বসন্তকালকে মুখরিত করে রাখে। এরা বাসা পরজীবী, অর্থাৎ পরের বাসায় ডিম পেড়ে চলে যায়, তাই এদের আরেক নাম পরভৃত। বাংলা ভাষায় কোকিল নিয়ে বেশ কিছু বাগধারা চালু আছে, যেমন "কোকিলকন্ঠী" মানে হল মধুর গানের গলা বিশিষ্ট, আবার "বসন্তের কোকিল" মানে হল সুসময়ের বন্ধু।
শাল (উদ্ভিদ)
শাল, (), (দ্বিপদ নাম:"Shorea robusta") ডিপ্টেরোকার্পাসিয়া গোত্রের অন্তর্গত একটি উদ্ভিদ।
শালের আদি নিবাস দক্ষিণ এশিয়ার দেশগুলো। বাংলাদেশ, ভারত, নেপাল থেকে শুরু করে মায়ানমারেও শাল গাছ জন্মায়। শালের বৃদ্ধি স্বল্প থেকে মাঝারি হারের হয়ে থাকে। এটি ৩০-৩৫ মিটার উচুঁ হতে পারে এবং এর কান্ডের ব্যাস ২-২.৫ মিটার পর্যন্ত হতে পারে। ফাল্গুন মাস ছাড়া এই গা্ছে পাতা সব সময়ই দেখা যায়। মার্চ মাসে এর ফুল ফোটে। হিন্দু ধর্মমতে গাছটি বিষ্ণুর আশীর্বাদপ্রাপ্ত। ভারতীয় প্রাচীন সাহিত্যে শালকে প্রায়ই অশোক হিসেবে উল্লেখ করা হয়েছে। শাল কাঠ শক্ত হওয়ায় এর অনেক ব্যবহার রয়েছে।
শোল
শোল (বৈজ্ঞানিক নাম: "Channa striata") (ইংরেজি: snakehead murrel) হচ্ছে Channidae পরিবারের "Channa" গণের একটি স্বাদুপানির মাছ। এর আরো দুটি দ্বিপদী নাম আছে ("Ophiocephalus striatus" Bloch এবং "Ophiocephalus vagus" Peters.)
দেহ সম্মুখে প্রায় চোঙাকৃতির এবং পশ্চাতে চাপা। শোল মাছের মাথা দেখতে সাপের মত। শোল মাছ ১ মিটার পর্যন্ত দীর্ঘ হতে পারে। পূর্ণাঙ্গ শোল দেখতে ঘন বাদামি রঙের হয়, সারা গায়ে কালো ডোরা থাকে।
চীন, পাকিস্তান, ভারতের অধিকাংশ জায়গা, দক্ষিণ নেপাল, বাংলাদেশ এবং দক্ষিণ-পূর্ব এশিয়ায় প্রচুর পরিমাণ শোল পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে হুমকির সম্মুখীন নয়।
ঘাসফড়িং
ঘাসফড়িং হলো অর্থোপ্টেরা বর্গের অন্তর্গত সিলিফেরা উপবর্গের কীট। গুল্মের ঝিঁঝিঁ পোকা বা কেটিডিড থেকে পৃথক করার জন্য এদেরকে কখনো কখনো ছোট শিংওয়ালা ঘাসফড়িংও বলা হয়। যেসব প্রজাতি জনঘনত্বের উপর নির্ভর করে রং ও ব্যবহার বদলে ফেলে তাদের বলে পঙ্গপাল।
এদের দেহ কাইটিনময় বহি:কঙ্কাল নির্মিত।একটি তিন খন্ড বিশিষ্ট দেহ (মস্তক, বক্ষ ও উদর), তিন জোড়া সন্ধিযুক্ত পা, জটিল পুঞ্জাক্ষি তিনটি সরলাক্ষি, এক জোড়া আন্টেনা(শূঙ্গ) বহন করে। ঘাস ও লতাপাতার মধ্যে লাফিয়ে লাফিয়ে চলে বলে এদের নাম হয়েছে ঘাস ফড়িং।
বাসস্থানঃ ঘাস ফড়িং যেহেতু ঘাস,পাতা,শস্যের কচিপাতা আহার করে সে কারণে এমন ধরনের নিচু বসতি এদের পছন্দ।মূলত সব ধরনের বসতিতেই বিভিন্ন প্রজাতির ঘাসফড়িং দেখা যায়।স্বাদুপানি ও ম্যানগ্রোভ জলাশয়ে যেহেতু পানির উঠানামা বেশি হয় এবং ডিম পাড়ার স্থান প্লাবিত হয়ে যায় সে কারণে এসব বসতিতে ঘাসফড়িং কম বাস করে।
প্রতিকূল আবহাওয়ায় এরা বিপুল সংখ্যায় পরিযায়ী হয়, দিনে প্রায় ১৫ 
কিলোমিটার পর্যন্ত যেতে পারে।
সারা বিশ্বে এ পর্যন্ত প্রায় দশ হাজার প্রজাতির ঘাসফড়িং শনাক্ত করা হয়েছে ৷ সাধারন কয়েকটি প্রজাতির মধ্যে আছে, Schistocerca americana, Romalea microptera, এবং Poekilocerus pictus.